text:
sam.
11
juin
2011
1. Ku wa 05.06.2011 i Zagabria, Papa Benedigito wa XI agira icyo avuka ku magambo ya Yezu abwira abigishwa be ati: “ntimuzatirimuke i Yeruzalemu ahubwo muzahategerereze ibyo Imana Data yabasezeranyije”(Int1,4) yaragize ati: “Yezu avuga ayo magambo yavugaga ko intumwa zigomba kuba hamwe, zikaba umwe kugira ngo zitegure neza guhabwa Roho Mutagatifu. Kuba hamwe bunze ubumwe ni ugushaka Yezu yahishuriye abe bari bategereje Roho mutagatifu kandi byose bigakorwa mu isengesho ryo mushobozi w’abashaka kuba umwe. Iri rero rikaba ari isomo rikomeye ku bantu bose”. Kuba umwe, gushyira hamwe twibuka ko Roho Mutagatifu watumanukiyeho ari umwe kandi ubuzima atanga akaba abuha buri wese ubushatse atavanguye, ni intero nziza idusaba kuririmbira hamwe indirimbo y’ubuzima Imana yatubuganijemo.
Niba Roho Mutagatifu twahawe ari umwe, nta mpamvu zo kwicamo ibice no kwironda. Nibyo Pawulo avuga mu Ibaruwa yandikiye abanyakorinti ati: “Bavandimwe,… Ingabire ziranyuranye ariko Roho ni umwe; muri Kiliziya kwitangira abandi biri kwinshi, ariko Nyagasani ni umwe; uburyo bwo gukora buri kwinshi, ariko Imana ni Yo itunganya byose muri bose”.
2. Roho Mutagatifu rero twirinde kumuvangira maze tureke aduhurize hamwe igihe twagiranye akabazo n’umuvandimwe atwunge. Tureke Roho Mutagatifu atwibutse ko ubumwe ari imbaraga zikomeye kandi bukaba n’umugisha ukomeye. Nta wigira turi magirirane kandi tugize umuryango umwe w’abantu bityo nk’uko Pawulo abivuga: “buri wese ahabwa kugaragaza ibyo Roho w’Imana amukoreramo, ngo bigirire akamaro bose. Mu by’ukuri umubiri ni umwe kandi ugizwe n’ingingo nyinshi; ariko izo ngingo zose n’ubwo ari nyinshi zigize umubiri umwe: ni ko bimeze no muri Kristu. Twese twabatirijwe muri Roho umwe ngo tube umubiri umwe. Twaba Abayahudi cyangwa Abagereki, twaba abacakara cyangwa abigenga, twese twuhiwe Roho umwe”. Niyo mpamvu ubukristu bugomba kutubyarira ubuvandimwe, tukazira icyitwa guhemuka, inzika, ubugizi bwa nabi, urwango n’ibindi byose byica ubuvandimwe. Nimube umwe nk’uko njye na Data turi umwe, nimumbemo nanjye mbe muri mwe: Ni amagambo dusabwa kuzirikanaho cyane cyane kuri uyu Munsi Mukuru wa Pentekosti, ni amagambo shingiro agomba kuranga imibanire yacu ya buri munsi. Imana yaduhurije hamwe, ntitukivangure. Imana yaduhaye umugisha itwoherereza Roho Mutagatifu, ntitukabe ababuramugisha twishora mu nzangano no mu bikorwa bihemukira muntu mugenzi wacu.
3. Ubwo bumwe kandi Yezu arabugarukaho mu Ivanjili, aho Yezu, k’umunsi wa mbere ku cyumweru nimugoroba, agira atya akaza aho abigishwa bari bateraniye, agahagarara hagati yabo, akababwira ati «Nimugire amahoro.» Ni inyigisho ikomeye Yezu yifuza kutugezaho twese, abariho ubu n’abazaza. Abantu bagira amahoro iyo bari hamwe, iyo birinda kwitana ba mwana kandi bakirinda icyabacamo ibice. Roho Mutagatifu duhabwa ni Roho w’amahoro, ni Roho utubwiriza gushakira mugenzi wacu ikiri icy’icyiza. Yezu arifuza ko ukuba hamwe kwacu, ugushyira hamwe kwacu byatubera impamvu y’ibyishimo. Iyo bigenze bityo binezeza Nyagasani maze akongera akavuga ati: “nimugire amahoro” kandi mbahaye Roho Mutagatifu: Abigishwa babonye Nyagasani, ibyishimo birabasaga. Yezu yongera kubabwira ati «Nimugire amahoro. Nk’uko Data yantumye, nanjye ndabatumye.» Natwe nidushimishwe no kuba intumwa za Yezu. Nitubibe hose amahoro, ingo nizibe isoko n’igicumbi cy’amahoro, abantu nibirinde ikibi bakirinde abandi, bogeze hose urukundo rwa Yezu kandi barubemo. Aya magambo ya Yezu tuyazirikaneho: «Amaze kuvuga atyo abahuhaho, arababwira ati “Nimwakire Roho Mutagatifu. Abo muzakiza ibyaha bazabikizwa, abo mutazabikiza bazabigumana”». Bishatse kuvuga ngo dufite uruhare rukomeye k’ubuzima bw’abavandimwe bacu. Kuba umwe no kwirinda ikibi twirinda kandi no kugikorera abandi bibe intego yacu ya buri munsi.


c: text/html

text:
Bamwe ngo Noheli ntibari buyizihize neza kubera ubukene
Abaturage batandukanye batangaza ko umunsi mukuru wa Noheli batari buwizihize uko babyifuza kuko usanze bari mu bukene.
Aba baturage batangaza ibi mu gihe kuri iki cyumweru tariki ya 25 Ukuboza 2016, aribwo hizihizwa umunsi mukuru wa Noheli.
Abatuye n’abagenda mu mujyi wa Kigali, baganiriye na Kigali Today kuri uyu wa gatandatu tariki ya 24 Ukuboza 2016, bavuga ko Noheli batari buyizihize kimwe kuko hari abo isanze bakennye kubera izuba ryinshi ryavuye rigatuma imyaka itera.
Manirafasha Angelique, ukomoka mu Karere ka Ngororero ariko wari uri muri Gare ya Nyabugogo avuye mu Karere ka Kamonyi, avuga ko kuri we ari bwizihize Noheli nabi kuko ibishyimbo yari yarahinze byapfuye.
Agira ati “Haba iwacu muri Ngororero imvura yacitse ibishyimbo ari uruteja none byahiye (byarapfuye) ntacyo tuzasarura, kandi nageze muri Kamonyi nsanga naho ari uko bimeze.”
Akomeza avuga ko mu myaka yashize ho, mu bihe bya Noheli yagaba yejeje ibishyimbo, akarya umutonore.
Ikindi ni uko mu masoko atandukanye yo muri Kigali aho Kigali Today yageze, wasangaga hari abaguzi ariko bari mu rugero ugereranyije no mu myaka yatambutse aho wasangaga banyuranwamo basa nk’abatanguranwa ibucuruzwa bitandukanye.
Umwe mu bacuruza muri Supermaket, ariko utifuje ko amazina ye atangazwa, avuga ko muri ibi bihe bya Noheli nta baguzi benshi bari kubona, agereranyije no mu mwaka wa 2015.
Nubwo agereranya atabigaragaza mu mibare ahamya ko ubungubu abaguzi bagabanutse. Kubwe ngo impamvu abona ibitera ni bukene buriho muri iki gihe.
Gusa ariko nubwo abaturage batandukanye bavuga ko Noheli ibasanze bakennye bamwe ntibibabuza ko bajya kuyisangira n’imiryango yabo.
Ibyo bigaragarira ku mubare w’abagenzi bari bari muri Gare ya Nyabugogo, baje gutega imodoka zibajyana ku ivuko mu ntara zitandukanye.
Ubwo Kigali Today yahagera yahasanze abantu ibihumbi n’ibihumbi, bamwe bahagaze abandi bicaye, abandi babyigana hari n’abatonze umurongo bashaka tike z’imodoka.
Terigiti, ukora akazi k’ubwubatsi byagaragaraga ko nta cyizere afite cyo kubona itike imujyana i Rwamagana aho akorera. Avuga ko ariko yamaze koherereza umuryango we amafaranga yo kugura ibiribwa n’ibinyobwa by’umunsi mukuru wa Noheli.
Umukozi wa Horizon Express, kimwe mu bigo bitwara abagenzi mu ntara y’Amajyepfo avuga ko bagize abagenzi benshi.
Agira ati "Ni saa cyenda ariko imodoka ya nyuma tugezeho dukatira itike yo kujya i Butare, ni iya saa mbiri n’igice z’ijoro.”
No ku bindi bigo bitwara abagenzi birimo Safari Express, Virunga Express na International bavugaga, wasangaga abantu babyigana, bamwe binuba kubera kubura tike yo kujya gusangira Noheli n’imiryango yabo.
Kujya gusangira iminsi mikuru n’imiryango yabo ngo babifata n’ikintu gikomeye kuko bituma basoza umwaka, bakanatangira undi banezerewe mu mutima.
Ibitekerezo ( 2 )
Ndabashima Kuko Mutugezaho Amakuru Meza
Abobaturage bapfushije imyaka,nibihangane kuko si muri Ngororero gusa,no mukarere ka Ngoma nuko,hari uduce tumwe natumwe tutaguyemo imvura.Gusa nibihangane ibyiza biri imbere wasanga 2017 ikirere gishobora kuzagenda neza maze tukizihiza Noheli kumutuzo.

robotstxt: allowed

filter: keep


text:
Wari uziko hariho ubwoko 3 bw’imitima idashobora gukunda Imana?
“Ufite amategeko yanjye, akayitondera ni we unkunda, kandi unkunda azakundwa na Data, nanjye nzamukunda mwiyereke.... umuntu nankunda azitondera ijambo ryanjye, na Data azamukunda, tuzaza aho ari tugumane nawe. Ariko utankunda ntiyitondera amagambo kandi iryo jambo mwumvise si iryanjye, ahubwo ni irya Data wantumye” (Yohana14:21-24).
“Ukundishe Uwiteka Imana yawe umutima wawe wose, núbugingo bwawe bwose nímbaraga zawe zose (Getegeka kwa kabiri6:5)”.
Ibi ni bimwe mu byanditswe dusanga muri Bibiliya yera, bivuga ku rukundo umuntu agomba gukunda Imana n’uburyo agomba kuyikundamo. Twebwe abantu tuzi neza yuko Imana idukunda mu buryo bwose bushoboka, ndetse Imana ubwayo ni urukundo. Kuba rero Imana idukunda ntabwo birangirira aho, natwe tugomba kuyikunda kandi kuyikunda si ukundi ni ukubaha amategeko yayo.
Amategeko y’Imana ntabwo uzayamenya utashatse kuyamenya, bisaba ubushake, bisaba umuhate wo gusoma Bibiliya kuko ni cyo gitabo Imana yashyiriyeho abakirisitu ngo babashe kumenya icyo ibashakaho ndetse n’imigambi ifitiye ubuzima bwabo; ariko ibi sibyo turi burebe cyane muri iyi nkuru ahubwo turarebera hamwe ubwoko 3 bw’imitima idashobora gukunda Imana (idashobora kubaha amategeko yayo) keretse gusa mu gihe abafite iyi mitima bemereye Imana ikabahindura ikabaha umutima mushya kuko ariyo gusa ishobora gukemura ibibazo nk’ibi. Nta ngufu (efforts) wakoresha ngo uhindure umutima wawe, nta miti n’imwe wafata, nta n’urukingo ye.
Ariko se mbere y’uko twinjira mu nkuru nyir’izina, uzi impamvu mu Getegeka kwa kabiri6:5, Imana ihera ku mutima wawe wose’? Mu by’ukuri ntabwo ari impanuka kuba umutima ariwo utangira urutonde rw’ibyawe ugomba gukundisha Imana. Iyo biza guhera ku magambo yawe yose, Imana ireba kure kandi iratuzi kurusha uko twiyizi. Ku bw’iyi mpamvu rero izi neza ko twebwe abantu dushobora kubeshya, kuba indyarya, kuvuga ibyo tutizera kandi dushobora no kuvuga ibintu byinshi ariko bikarangirira mu magambo. Niyo mpamvu rero Imana yiyemeje kujya irebe umutima w’umuntu kurusha izindi ngingo ze zose.
Reka noneho twinjire mu bwoko bw’imitima idashobora gukunda Imana cyangwa se mu yandi magambo idashobora kubaha amagambo n’amategeko y’Imana. Soma Matayo 13:18-23
- Umutima w’inzira: ni umutima uhora urangaye, ufungukiye buri kimwe, umutima w’akazuyaze. Imana ntikunda umuntu w’akazuyaze udafite aho ahagaze, ndetse inavuga neza ko bene abo izabaruka. Umutima w’inzira ni wa mutima utazi kumaramaza cyangwa se kumesa kamwe wa mugani w’Abanyarwanda. Uyu munsi urakizwa ejo ukabivamo, uyu munsi uraririmba abantu bakihana, ejo ukaririmba bagakubitana amacupa mu kabari; mbese urimo waravangiwe, n’ukubonye ntamenya aho ubarizwa.
- Umutima w’ibuye: uyu mutima ni umutima ukakaye, ukomeye, ariko utari umugome. Gusa umutima w’ibuye nta kwizera ugira, ni wa mutima uhora wibaza ibibazo ku nyigisho zose wumvise (urugero: Ni nde se wababwiye ko Imana isubiza mu gihe gusa umuntu yiyirije ubusa”?). Uyu mutima kandi ni wa mutima udapfa kwakira ijambo, ubanza kwinangira n’aho wemereye ntabwo wizera. Kuko rero Imana itanezezwa no kubona abantu batizera, ni nayo mpamvu ivuga ngo ‘Nzabakuramo umutima w’ibuye mbahe umutima mushya, umutima w’inyama’.
- Umutima w’amahwa: uyu ni umutima wuzuye agahinda, kwiganyira, kutanyurwa, kudashima. Uyu mutima kandi urangwa no kudasenga, uhora ufite ubwoba bw’ejo hazaza kuko nyine ntunyuzwe n’uko umeze uyu munsi.
Niba rero udakunda Imana, ikibazo ntabwo ari wowe; ikibazo ni umutima wawe. Senga Imana uyisabe ko yaguha umutima mushya wifashishije Zaburi51 yose (cyane cyane umurongo wa 12).
UMUHOZA N. Jessica


text:
Umugabo yaguze ipikipiki(Moto) ihenze cyane,iyo wavugaga "Ahwi" yahitaga itsimbura ikagutwara aho ujya, wavuga uti "Amen" igahagarara....noneho umugabo umunsi umwe akugira mu kabari amanyura amazi karahava, amaze gusinda yurira moto ye nk'uko bisanzwe ati "Ahwi" moto iba iratsimbuye iramutwara, uko bakomeje kugenda wa mugabo aza kubona ko imbere aho moto iri kumujyana hari icyobo kirekire, kubera gusinda yibagirwa ijambo agomba gukoresha ngo ihagarare, ni uko agira ubwoba ko agiye gupfa ariko arabyakira atangira gusenga irya nyuma ngo imana imwakire, neza neza moto iri hafi kuhagera habura metero nkeya cyane aba arangije isengesho rye ati "AMEN", ako kanya iba irahagaze haburaga gato ngo igwemo, abibonye ibyishimo biramurenga ariruhutsa ati "Ahwiiiiii".....ibyakurikiyeho nawe urabyumva..
Urwenya:Ipikipiki Itangaje
Umugabo yaguze ipikipiki(Moto) ihenze cyane,iyo wavugaga "Ahwi" yahitaga itsimbura ikagutwara aho ujya, wavuga uti "Amen" igahagarara....noneho umugabo umunsi umwe akugira mu kabari amanyura amazi karahava, amaze gusinda yurira moto ye nk'uko bisanzwe ati "Ahwi" moto iba iratsimbuye iramutwara, uko bakomeje kugenda wa mugabo aza kubona ko imbere aho moto iri kumujyana hari icyobo kirekire, kubera gusinda yibagirwa ijambo agomba gukoresha ngo ihagarare, ni uko agira ubwoba ko agiye gupfa ariko arabyakira atangira gusenga irya nyuma ngo imana imwakire, neza neza moto iri hafi kuhagera habura metero nkeya cyane aba arangije isengesho rye ati "AMEN", ako kanya iba irahagaze haburaga gato ngo igwemo, abibonye ibyishimo biramurenga ariruhutsa ati "Ahwiiiiii".....ibyakurikiyeho nawe urabyumva..


text:
Hatangiye kubakwa imihanda ishobora kumara imyaka 500 itarangiritse
Mu mujyi wa Kigali harubakwa imihanda y’amabuye yitwa "Cobblestone", hagamijwe kurengera ibidukikije, guteza imbere ibikorerwa mu gihugu no kubaka ibirama.
Ushinzwe kubaka iyo mihanda, Eng. Vincent Mwumvaneza avuga ko harimo inyungu nyinshi mu kubaka iyi mihanda kurusha ikozwe na kaburimbo.
Agira ati “Nta godoro na peterori tuzakoresha mu gukora iyi mihanda; Igihugu kizungukira mu kuba cyahendwaga n’ibyo bicuruzwa bitumizwa hanze ku giciro gihenze cyane.”
Imihanda ya “Cobblestone” iri kubakwa mu gace ka Gisementi, mu mujyi wa Kigali. Biteganyijwe ko hazubakwa ibilometero 70 byayo. Yatangiye kubakwa tariki ya 17 Nzeli 2016.
Uburambe bw’imihanda ya “Cobblestone”n’iya kaburimbo si kimwe. Kuko iya “Cobblestone” ishobora kumara imyaka irenga 500. Mu gihe ngo kaburimbo yarambye cyane itarenza imyaka 25.
Iyo umuhanda wa “Cobblestone” wangiritse, ntibisaba gushaka ibintu bishya byo kuwusana kuko basubiza akabuye aho kavuye.
Eng. Mwumvaneza avuga ko ikibi cy’umuhanda wa kaburimbo ari uko usubiza inyuma ubushyuhe bwoherezwa n’izuba. Ukanoherezayo n’ibyuka bihumanya ikirere, bigatuma haba imihindagurikire y’ikirere.
Ibyo ntibirangwa ku muhanda wa “Cobblestone” kuko uba ufite imyanya hagati y’akabuye n’akandi. Bituma ubushyuhe bw’izuba ndetse n’amazi y’imvura bicengera mu butaka.
Ikigo cy’Ubwubatsi (NPD Ltd) cyagiranye amasezerano n’Umujyi wa Kigali azageza muri 2018. Ayo mabuye aturuka i Musambira muri Kamonyi, ahari imashini zisatura urutare, zikarutunganyamo utwo tubuye tumeze nk’amatafari.
Rangira Bruno ushinzwe itangazamakuru mujyi wa Kigali, avuga ko kubaka umuhanda wa kaburimbo ahantu hareshya na kirometero imwe itwara hagati ya miliyoni 600-700 FRw. Mu gihe ikirometero kimwe cya "Cobblestone" gifite agaciro ka miliyoni 360 Frw.
NPD Ltd iravuga ko izakoresha abakozi 500 mu kubaka iyi mihanda y’amabuye. Bikaba bitandukanye no gukora imihanda ya kaburimbo kuko imirimo hafi ya yose ngo iharirwa imashini.
Gusa ariko nanone kubaka iyi mihanda biratinda cyane kuko ngo abakozi 500 bazakoreshwa, bashobora gukora 1/10 cy’aho imashini zakoraga buri munsi iyo zikora umuhanda wa kaburimbo.
Ibitekerezo ( 2 )
m
kt radiyo rwose mutuvuganire buri gihe turabashimira ko mugera ku baturage umuhanda wa kimisagara ahitwa natiyonali nta moto, nta modoka bihazamuka n ikibazo gikomeye muzadusure turahangayitse cyaneee imvura nigwa ntituzajya tubona uko dutaha murakoze tuzishimira ubuvugizi bwanyu
Ubwo buryo nibwo bwiza buzadufasha no kubasha kugira imihanda naho itabaga kubera ko wakoreshwa amafaranga make ugeranyije na yubaka kaburimbo.


text:
jeu.
23
août
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 1, 1-9)
1Jyewe Pawulo, watorewe kuba intumwa ya Yezu Kristu uko Imana yabishatse, hamwe n’umuvandimwe wacu Sositeni, 2kuri Kiliziya y’Imana iri i Korinti, ari yo mwebwe abatagatifurijwe muri Yezu Kristu, mugahamagarirwa kuba intungane hamwe n’abandi bose biyambaza, aho bari hose izina rya Nyagasani Yezu Kristu, Umwami wabo n’uwacu: 3tubifurije ineza n’amahoro biva ku Mana Umubyeyi wacu, no kuri Nyagasani Yezu Kristu.
4Mpora nshimira Imana yanjye kubera mwebwe, nibuka ineza yayo mwaherewe muri Kristu Yezu. 5Koko rero, Imana yabasenderejeho ingabire z’amoko yose muri We, cyane cyane iyo kumumenya no kumumenyesha abandi. 6Bityo guhamya Kristu mukaba mwarabyikomejemo, 7ku buryo nta ngabire n’imwe y’Imana mubuze, mu gihe mugitegereje ukwigaragaza kwa Yezu Kristu Umwami wacu. 8Ni we uzabakomeza kugeza mu ndunduro, kugira ngo muzabe muri indakemwa kuri uwo munsi wa Nyagasani Yezu Kristu. 9Ni indahemuka, Imana yabahamagariye kugirana ubumwe n’Umwana wayo Yezu Kristu, Umwami wacu.
ZABURI (Zab 145 (144), 2-3, 4-5, 6-7)
Inyik/ Nyagasani, Mana yanjye, nzasingiza izina ryawe iteka ryose.
Buri munsi nzagusingiza,
nogeze izina ryawe iteka ryose.
Uhoraho ni igihangange,
akaba rwose akwiriye gusingizwa;
ubwamamare bwe ntibugereranywa.
Kuva mu gisekuru kugera mu kindi bazibukiranye ibyo wakoze,
bamamaze ibigwi byawe.
Nzajya ndondorera abandi ibitangaza byawe,
mvuge ikuzo ryawe ry’urukerereza,
rijyana n’ubwiza bwawe.
Bazajya bavuga ububasha bwawe wagaragaje ukora ibintu bihambaye,
nanjye mvuge ubuhangange bwawe.
Bazajya bahimbaza urwibutso rw’ibyiza byinshi wagiriye abantu,
maze bahe amashyi n’impundu ubutungane bwawe.
IBANGONDIRIMBO RIBANZIRIZA IVANJILI (Mt 24, 42.44)
Alleluya Alleluya.
Murabe maso kandi muhore mwiteguye;
kuko mutazi umunsi Umwana w’umuntu azaziraho.
Alleluya.
IVANJILI
+ Matayo (Mt 24, 42-51)
Muri icyo gihe, Yezu yabwiraga abigishwa be iby’ihindukira rye agira ati 42“Nuko rero murabe maso, kuko mutazi umunsi Umwami wanyu azaziraho. 43Murabizi : iyaba nyir’urugo yamenyaga igihe cy’ijoro umujura azaziraho, yabaye maso maze ntareke bamupfumurira inzu. 44Namwe rero nimube maso, kuko Umwana w’umuntu azaza igihe mudakeka. 45Mubirebye, ni nde mugaragu w’indahemuka kandi uzi ubwenge, atari uwo shebuja yemeye ushinga abo mu rugo rwe, kugira ngo ajye abaha igaburo ryabo ku gihe gikwiye ? 46Hahirwa uwo mugaragu, shebuja azagaruka agasanga agenza atyo ! 47Ndababwira ukuri : azamushinga ibyo atunze byose. 48Naho niba ari umugaragu mubi wibwira ati ‘Databuja aratinze’, 49maze agatangira gukubita bagenzi be, akarya, akanywa hamwe n’abasinzi, 50shebuja azaza umunsi atamwitezeho no ku isaha atazi, 51amwirukane, amuherereze mu gice cy’indyarya : aho azaririra kandi agahekenya amenyo.”


text:
mar.
30
août
2011
Muri iyi minsi, kuri uru rubuga hanyuzeho ibitekerezo byinshi bishya nakunze gusoma. Ariko icyo nahaye agaciro kurusha ibindi ni ubushake bwagaragaye bwo kwerekana amazina y'abantu bashobora gufasha Abanyarwanda kuzahura iki gihugu bakagikura mu rwobo FPR ya Kagame yagitayemo. Nanjye ndifuza kwerekana abagabo babiri nzi neza kandi bakunzwe bihagije n'Abanyarwanda. Aba bombi, niba ari intwari nk'uko tubazi, ndabasaba gutinyuka bakinjira mu kibuga cya politiki, ibihato bibabuza gukorera Abanyarwanda bigakurwaho, bakajya imbere, tukababona maze tukabakurikira. Abo bagabo bombi b'ingirakamaro cyane ni Nyakubahwa Donald Kaberuka na Maître Rwangampuhwe François.
I. KABERUKA Donald
1.Yavutse taliki ya 5/10/1951. N'ubwo arengeje ya myaka 50 Zelote yavuze akaba ubu afite imyaka 60 y'amavuko, Donald Kaberuka ni umuntu ucyifitemo ubusore butangaje mu mutwe no ku mubiri kandi mu by'ukuri ibyerekeye gukorera igihugu akaba yarabitangiye kera.
2. Donald Kaberuka Arajijutse cyane, yize amashuri yo mu rwego rwa kaminuza muri Tanzania no mu Bwongereza. Afite impamyabushobozi y'ikirenga , Doctorat en Sciences économiques yakuye muri Kaminuza y'i Glaslow muri Ecosse. Ni specialiste de la finance internationale.
3.Donald Kaberuka yakoreye Urwanda byinshi byiza ariko cyane cyane kuva yaba Ministre des finances et de la plannification économique(1997-2005) yakoze uko ashoboye ngo ateze igihugu imbere mu by'ubukungu: gusana igihugu nyuma y'intambara na jenoside, kugabanya ubukene no kongera iterambere.
4.Nyamara kuva Donald Kaberuka yakurwa ku mwanya wa Ministre akoherezwa guteza imbere Banki Nyafurika itsura amajyambere (BAD), nibwo iterambere ry'u Rwanda ryatangiye gukendera, Agatsiko kayobowe na Paul Kagame gatangira gusahura igihugu no kwikubira ibyiza byacyo katitaye ku bukene bw'abaturage.
5.Donald Kaberuka arakunzwe cyane muri BAD abereye Perezida kuva muri 2005(uwo mwanya yarahutorewe) , kandi koko birazwi ko ari umuntu w'imico myiza, utaranganwa umuco mubi wo KWIKUBIRA, akaba umugabo ushishikajwe n'icyateza abaturage ba Afurika yose intambwe igaragara u majyambere.
6. Donald Kaberuka ntashinjwa kunyereza ibya rubanda ahubwo yaranzwe no kurwanya cyane abarangwaga n'ako kageso , aho yayoboye hose. Iyo ikaba ari n'imwe mu mpamvu z'ingenzi zatumye akurwa ku mwanya wa Ministiriri mu Rwanda akoherezwa hanze y'igihugu kugira ngo adakomeza kubangamira Paul Kagame n'Agatsiko ke , kuko bo gusahura ibya rubanda babigize umwuga.
7. Donald Kaberuka ntiyijanditse mu bwicanyi.
Iyi ngingo irakomeye. Mu gihe bimaze kwemerwa na bose ko nta muntu ufite ibiganza bijejeta amaraso y'Abanyarwanda uzongera kwishyira imbere ngo aratuyobora, Donald Kaberuka we afite ibiganza byera de ! Niba hari uwo yaba yariciye azamvuguruze ku mugaragaro.
8.Donald Kaberuka afite ubunararibonye mu byerekeye ubukungu mpuzamahanga. Aho gukomeza kuyoborwa n'impumyi zituvana mu bukene zitwerekeza mu butindi, Donald Kaberuka afite inzira nyinshi yanyuramo, azi imiryango yose yakomangaho , igihugu cyacu kikazamuka mu bukungu butarundanije mu biganza by'Agatsiko konyine ahubwo busaranganyijwe n'Abanyarwanda bose.
9.Donald Kaberuka azi neza Paul Kagame n'Agatsiko ke: azi aho ibintu bipfira kandi ntayobewe uko byakosorwa, iterabwoba rigashira mu gihugu, abanyarwanda bakongera guhumeka umwuka w'ubwigenge mu Rwagasabo.
Muri make, Donald Kaberuka rwose ni we Muyobozi ukwiye U Rwanda, turi benshi hano i Kigali, tumusaba ko umurimo mwiza akora muri BAD yawusoza bwangu akagaruka mu gihugu cyamwibarutse, akadufasha kukizahura. Aramutse yemeye agafatanya n'abandi banyarwanda b'indakemwa mu mico no myifatire, bajijutse, batishoye mu bwicanyi, bafite ubushake bwo kubaka iki gihugu, nta kabuza, Urwanda rwahatorera agatege, rukayoboka inzira y'amajyambere.
II. Maître RWANGAMPUHWE François
Uyu mugabo ashobora kuba ari we ukunzwe n'Abanyarwanda benshi muri iki gihugu. Rwangampuhwe yavukiye mu cyahoze ari Komine ya Rukondo,paruwasi ya Cyanika mu BUFUNDU (Gikongoro), ahanga mu 1945. Yahungiye muri Kongo Kinshasa ahagana 1963 aba ariho yigira amashuri yisumbuye na Kaminuza.
Kuva FPR yatangira, Maître Rwangampuhwe yarayikoreye cyane, aho imariye gufata ubutegetsi muri 1994, atahuka mu Rwanda.
1. Rwangampuhwe ni umuntu ujijutse akagira n'ubumenyi buhanitse mu byerekeye kuyobora igihugu. Afite impamyabushobozi mu by'amategeko(Droit).
2.Rwangampuhwe yanga urunuka akarengane : icyo agaya cyane ubutegetsi bwa FPR ni akarengane karenze urugero Agatsiko gakorera Abanyarwanda. Iyo akaba ari yo mpamvu yahisemo kutamaranira gufata imyanya y'ubutegesti nk'abandi akaba yarihitiyemo umurimo wo kunganira Abanyarwanda imbere y'inkiko (Avocat).
3.Yunganiye benshi mu manza zinyuranye kandi bagatsinda..Kubera iyo mpamvu, Maître Rwangampuhwe afite umwanya ukomeye mu mitima y'Abanyarwanda benshi cyane.
Icyo tumusaba ni uko yamenya ko igihe cye kigeze cyo kujya ahagaragara agatabara iki gihugu kuko akarengane gakomeje kuba kenshi. Imiborogo y'Abana b'U Rwanda bari ku ngoyi y'Agatsiko yageze mu bushoroshori bw'ijuru: Barasenyerwa utururi twabo izuba riva, baramburwa udusambu twabo, barafungwa bazira imitungo yabo, baricwa kubera ko ari abakene bakaba basigaye bafatwa nk'umwanda mu mujyi wa Kigali, hari benshi bamaze imyaka irenga 17 bafunze nta madosiye bagira....ako karengane kose nta wundi wakadukiza atari wose Maître Rwangampuhwe François.
Fatanya n'abandi bagabo bashishikajwe no kubaka u Rwanda rubereye abenegihugu bose, Abatwa ,Abahutu n'Abatutsi. Kandi rero birashoboka . Uko byamera kose, Abanyarwanda turi benshi twiteguye kugushyigikira. Jya mbere, turi kumwe.
Mpakaniye Jean Bosco, Kigali
Submit your high-quality, original articles for more exposure, credibility and traffic back to your website. Becoming a full-time artist isn't something that happens overnight. Being able to make a living from being an artist takes a lot of time, dedication and motivation.
If you dread going to work every day or have ever wanted to do the kind of work that made you feel good about what you do then this article is for you. Working in a career that helps others is the difference between looking forward to your job and forcing yourself to go to work each day.
Rwose na njye uriya mugabo ngo ni Kaberuka numva bamurahirira.
Ariko se, ingorane z'abanyarwanda bivurugutamo kuva ryariiiii, kuki atazamagana? Dore ko we atanikanga. Afite ijwi ryakumvikana ariko miru!!! Aruce arumire, barumire areba aceceke. Keretse niba kureba akaga k'u Rwanda bigombera computer aka wa wundi ngo utegereje ko computer izamwogereza amasahani.
Buriya se iyaba na we byamukorerwagaho yaba yaracecetse ra? Ubwo bwenge bwe se butareba ngo bubone, butegereje iki? Tuvuge ko adashaka kwivuruguta muri politike ! Ariko nibura natange umuganda w'ibitekerezo. Cyangwa si umunyarwanda ni umugande na we!
Nave muri silence, twumve akamuvamo.
Ego mwa basindi mwe.
Donald Kaberuka ni umuhanga cyane. Nahuye n'abazungu yiganye nabo, bambwiye ko ari computer. Ni umwe mu bahanga ISI ifite muli Economics. I would like to see him as the President of United States of Africa.
Nkunda umugabo ntacyo ampaye. Izina niryo muntu, Rwangampuhwe ati ni mutumire Makuza mukibuga. Reka nkubaze ko uli umunyamategeko ubona makuza akora akazi ashinzwe. Ubundi Misitiri wintebe amaze iki
mu Rwanda nawe ulimo. none se umugabo utagira ijambo niwe uduhitiyemo koko ngo atuyobore. Sinkuzi neza aliko nkulikije iyi nyandiko yawe wagirango uli muli babandi bagiye babona amadiploma
baguze
Ego ko mana yirwanda ngo uli maitre, Na Rwigema PC yahungutse avuga ko azanye impamya bumenyi avanye muli Congo aho yaramaze imyaka ibili gusa, ntawe nufuza gusebya aliko ibitekerezo byanyu birerekana aho izo degree mwazikuye
Komera
Muvandimwe ibyo ushima aba bagabo nibyo ariko barabura ikintu cy'ingenzi :Nta n'umwe muribo wari watinyuka ngo yamagane akarengane rubanda rw'abanyarwanda rugirirwa na kariya gatsiko !Nonese Rwangampuhwe ko ari avocat ayobewe amarorerwa yakozwe na Gacaca cyangwa ukwivanga kw'abayobozi mu bucamanza!Nyamara numva ngo hari ihame mu butabera rivuga ngo akarengane ubona ugaceceka nawe uba ugakora!Nonese Donald ayobewe ko ubukungu bwose bw'u Rwanda buri mu maboko ya ka gatsiko,ayobewe se ko abakene basenyerwa amazu yabo hitwajwe impamvu z'ibinyoma ngo zo gutunganya umugi cyangwa guca Nyakatsi?Ko ataratinyuka ngo abyamagane?Umulideri dukeneye ni uwanga akarengane iyo kava kakagera kandi agahaguruka akakarwanya, ubundi abasigaye bakamufasha kubaka igihugu kizira akarengane, ubwikubire,ivangura iryariryo ryose, igitugu cy'abayobozi, cyimakaza demokarasi n'uburenganzira bwa muntu.
Mugire amahoro! Ndabona mwanyanditseho byinshi,..ubutegetsi simbwifuza rwose, njye mburanira abantu, ngashaka n'akanyuzo iyo nshaka kwambika anbantu ubusa! Kandi iyo uburana biterwa n'uruhande
uherereyemo,...uretse se ubuswa bw'abakurikira imanza, nerekana umwe mu mihoro ngahamya ko ari Misago wayitumije kandi akayikoresha,..iyo haba ahageze amajyambere bari gusuzuma niba uwo mupanga
warakoreshejwe, kandi byangwagaho kuko nari nawuguze ari mushya,..nagira abantu inama ariko kuyobora u Rwanda munkure ku rutonde, uko Barutobye ntacyo nakwishoborera!
Ahubwo uwo nabasha kugira inama kandi nkamushyira aho nshaka yaba Makuza,...mumushyireho, ni umuhanga kandi azi gukina umupira w'intoki,....uwo bahuje ubugenge ni Joe Habineza, umwe muri bo niwe wasimbura Pawulo kandi azi ko bashoboye, kandi ntibazamujyana imbere ya Sentare byakomeye! Mukomere, akanjye karenge ngakuyemo! Mpariye abandi niryo Data yashakaga kunyita ariko mu rwego rwo kwihimura ampa irinkujije!
Ngo rwangampuhwe? mwisetsa abantu. Ise yamwise ahari azi uko azamera. Izina niryo muntu. Ntacyo yamarira igihugu, uretse kubuza abantu amahoro. Nta mpuhwe agira, uzabaze ab'iwabo bamuzi. ibyo afite
biramuhagije nagumane ibyo niba ari aho anyongera abantu
Agatsiko kananiwe gusenya uru urubuga, none gatangiye kurwoherezaho ama VIRUS aza yiyambitse impu z'intama. *Ngizo za Kaberuka. *Ngizo za Rwangampuhwe, etc. Ninde se uyobewe ko Donald Kaberuka ali umwe mubashakira Paulo Kagame abinjizwa mu gatsiko; siwe washakiye Kagame Louise Mushikiwabo? Naho Rwangampuhwe ni Rwangampuhwe nyine; ni umuhezanguni; uyu se yazahuza abanyarwanda ate?
nta rwanagmpuhwe mu bantu, pu. Ni umugome ni shitani yamara abantu
http://www.youtube.com/watch?v=G7sSXMtApGU&feature=related
Kuli Mucengezi,
Uduteye amatsiko!
Urashaka kutubwira ko Nkubana Jeannette aliwe wagiraga icyo apfana na Kagame cyangwa se ni Kaberuka wagiraga icyo apfana na Kagame? Ndabona usa n'uzi amabanga. Yatugezeho. Nicyo uru rubuga rubereyeho.
Mbashimiye mwese ibyo bitekerezo byanyu kuri aba bagabo 2. Ndagira ngo ngire icyo mvuga ku mwitwarire ya Kaberuka akiri ministre (1997-2005). Kaberuka yabay ministre asimbuye Birara wari umaze kwegura kubera kutihangira ubujura bw'abatsiko. Igihe cyari kigeze ngo Kagame n'agatsiko bashyireho umuntu usobanukiwe no kunyereza kugira ngo abakorere plan ntakuka, kandi yabirangiza akazagororerwa, ubwo rero niko byagenze. Hagati aha rero akiri ministre de finances, muzabaze ukuntu yajyaga atumirwa muri Hoteli Kiyovu kugira ngo amadosiye Birara yari yaradindije. Ubwo icyo gihe muzamenye Nkubana Jeannette wari warabohoje hoteli Kiyovu uwari we n'icyo yapfanaga na Kagame
Mugire amahoro! Mdabona abaginga bakomeje gushakisha, niba ngo mba kurekura ubutegetsi, ndabona Umuleader uri mu banyarwanda muri iki gihe, nkamubabwira kuko najye anteye ubwoba, kandi nkaba nizera
ko atabanza kumena amaraso, uwo mugabo ni THOMAS NAHIMANA,...yarize, yakoreye Imana, muri Pansiyo ye tuzamupangira agacanyi, yaharaniye uburenganzira bwa muntu mu bihe bikomeye, akoresha ka Politiki
ke ko kudahubanganya abandi, amze kwiga uko bayobora bakanategeka igihugu, kandi yatanze urubuga ngo abanzi bamvugeho uko bambona,...erega ndamwemera, buriya niwe ungejeje ahabi kuko yatumye bose
banyandikaho, ndamutumiye rwose, nzabumuha ntamugoye, ntagire shida sinamukorera ibyo nashoboje Twagiramungu cga Victoire!
Niwe mu Leader nemera, nari nabanje gukeka ko ari umu CDR none naratohoje nsanga akwiye kuyobora u Rwanda!
Musezeranyije kumufasha muri transition nibwo amahindura atamena amaraso.
Mbigiriye gukunda u Rwanda!
http://profile.ak.fbcdn.net/hprofile-ak-snc4/276036_802520391_4836737_n.jpg
Muze gusa iso bazamubaza ino i kamembe twumva ngo yarangije kwiga n'ubujura bwe akora he icyayi akimereye nabi ngo FPR iumereye nabi none mulicara muli ambassade sha muli abajura nuko tubihorera H.E azabimenya muzosubira kw'isuka mbese nagende yongere akore mu cyayi.
ahaaa sibyiza ariko kandi si numuco.mubyukuri mu kwegura kwe yasobanuye impamvu yegoye ntabwo yemeye ko kuri ariya mafoto yasambanaga sibyo?gusa iyi site yo ntiyanatekerezaga ko ashobora kwegura kuko abavugwa ibiruta ibye nubu baracyakariho,ni mukurikire mwinigure nababwira iki.
Bwiza we komera cyane!
Bavuga ibigondamye imihoro ikarakara. Arya mafoto uvuga se iyi site hari ayo uyahimbye? Ibyo bavugaga se ntibyari ukuri! Kubona umugabo kandi w'umuyibozi yitwara kuriya se wowe wumvishe bikunyuze? Ubwo urashaka se ko uramutse usanze umukobwa wawe ari umwe muri barya wari kugira uti mumureke akomeze yibyinire! Nako ndavugishwa, wasanga bari batumwe n'iwabo!!
Ntimukange ukuri n'ubwo kuryana!!!
Njye mbona uru rubuga hari byinshi rwakemuye, nibura abanru bagenda begerana, bakamenya icyo abantu batekereza, ibyifuzo byabo n'ubindi.
@ Bwiza #53,
Uvuze ko nyiri urugo yapfuye siwe uba amwishe! Kubwawe wumva umuntu ya kwiba, akica, agasambana...ntibivugwe ngo ni ugusebanya? Uwo mu minisitiri urengera ngo baramusebeje, nawe ubwe iyo abona ko ari ugusebanya ntiyari kwegura! Yabonye ko ibyo bamuvugaho ari ukuri aregura.
Erega kuri iyi site havugirwa ibitavugirwa kuri ya masite yanyu ngo ni igihe.com, izuba, newtimes n'ibindi!
Niba ushaka gusoma ibikunyura nakurangiye isoko, hano turinigura di!!!!
ko utamuvuze izina se ninde uwo mutubwire kabirigi we kassim ndabona naho mbona izina rye merci.
NI BYIZA KUTUGEZAHO ABANTU BAZIMA KUKO AKENSHI KULI IZI MBUGA BABA BASENYA ABANTU? UGASANGA NTA KINTU KIZIMA CYUBAKA ABANYARWANDA CG KIBAHA IKIZERE KU BIHE BIZAZA;
aBO BAGABO UVUZE SIMBAZI ALIKO KUBONA UBAVUZE NI UKO WABAJIJE BENSHI KU BIBEREKEYE; nANJYE NAKUNGANIRA NKAVUGA NK?UMUGABO NZI MBERE YA GENOCIDE UTALIGEZE AGIRA AMACAKUBILI MU BY?UBWOKO UTAVUGWAHO MU BWICANYI. WIZE AMASHULI AHAMBAYE AKABA N?UMUNYABWENGE BIVUGWA NABIGANYE NAWE ALI PRIMAIRE SECONDAIRE NAYISUMBUYE . AKABAYARAKORANYE NAB HABYARA N.ABINKOTANYI KANDI AKABYIKURAMO NEZA MALGRE IBYO BAMUHIMBIYE BYOSE AKICALMA AGASUBIRA MU RWANDA NDETSE AKAJYA AZA NO HANZE MU BURAYI AKABONANA NABO BABANYE MBERE ,WASANGA ALI MULI BAKE BAFITE INYIFATIRE NK,IYUWO MUGABO WABAYE ANBASSADEUR MU BUFARANSA HASOHOKA INYANDIKO ZA BRUGUERRE AKEMERA AGATAHA N,UMUGORE WE AKARENGA IBYO BYOSE NDETSE N INKULIKIZI ZALI KUMUGEREKWAHO,,? nAMWIRANZEHO NTI ABAGABO TURARUTANYWA,,,,
ariko mbaze ibi byose byaje gute? ninde wabwiye gushakisha abayobora urwanda? uziko gusara bidasaba umunsi? iyi site rwose noneho ndabona isigaye yizanira urwenya gusa ubuse mwumva uwa yobora urwanda ariwo iyi site yatereye hejuru? kubyiza se yazanye ,mu guhuza abanyarwanda se,ikiza kiyi site ni ikihe usibye kuryanisha abanyarwanda gusa uribuka itangira ukuntu yatangiye isebya abayobozi burwanda ,ibintu wagirango ni site yabana bamwe batukana site ishobora gusenya umuryango ikaryanisha umugabo numugore ,ikagaba urwango hagati yabana na babyeyi be ubwo wumva icyayivamo twakwizera ari iki? mwibuke itangira ko yashyize amafato ngo umuntu abyina kikaba ikintu cyamamajwe nkaho nkiri ugufungura uru rubuga we atigeze abyina mubuzima bwe ariko iryo shyari ninda nini bigirira iki? buriya se uziko abo wateranyije nabo washebeje bizibagirana iyo udatangira nabi wenda byari kugira ireme kuko twari kumenya ko wenda ibyo utanganza uba ubifitiye gihamya ariko wapi watangiye ubeshya usebanya ,ugira amacakubiri yose ndavuga wowe mwe bakuru buru rubuga,rwose jye sindamenya icyo muhatse gusa icyo maze kubabonamo ni urwango gusa .
Maitre Rwampuhwe izina niryo muntu yahemukiye MGR Misago yemera kumushinja ibinyoma ntakwiriwe kuba leader ubuhemu ntibusibangana. Kuburanira ibuka n'urwango igirira abahutu oya puu
ariko Kabareuka sawaa ni technicien utarahemutse
kuri #39 uravuze urangize ngo imana ibayobore erega imana ntiyobora abicanyi keretse niba wibeshye ukaba washakaga kuvuga satani.naho ubundi ntawe uzabafasha gukora ku maroso ndumva utabaza cyane ariko nzineza ko aho uri ari umuregwe uhaze ,nubugome bwagusabitse,aho gusaba ngo abantu bahinduke bumve ko mumena amaraso ari umuziro ahubwo wowe urabahamagarira imirwana uko wumva se ubwona ubwo butegetsi mwabuvanaho gute? umuregwe wa batindi yee muzabyumva mushaje
@Gahutu #44,
Ko uvuga ngo Kayonga azi gushyira mu gaciro, ko nshakishije nkabona yaramaze abantu barenze 900 ahahoze ari muri commune Rukara, Commune akomokamo?
Kimwe na Karenzi Karake nawe uregwa ubwicanyi ndengakamere yakoreye ahahoze ari commune Bulinga.
Nta balideli mbonye aho b'abicanyi.
L’APCR et le COVIGLA en appellent aux autorités françaises et plus particulièrement au Préfet de la Préfecture de Seine Maritime de prendre leurs responsabilités face à l’implantation toujours
croissante de la milice INTORE à Rouen et dans son agglomération. Ces associations invitent les services de la Préfecture à mener leurs propres enquêtes. Ils se rendront compte que les soldats de
l’APR déguisés en demandeurs d’asile sont à pied d’oeuvre en Seine-Maritime et partout en France. Ils sont prêts à tout pour éliminer les opposants, réels ou supposés comme tels y compris par
l’empoisonnement.
Si Paul KAGAME se permet d’exporter le terrorisme sur le sol britannique, son soutien inconditionnel il peut, à plus forte raison frapper n’importe où et n’importe quand en France.
Il n’est plus un secret pour personne et les INTORE ne le cachent pas. Ils tiennent des propos qui incitent à la haine et à la violence intercommunautaire à l’instar de ceux tenus par le Dr Joseph UMUGWANEZA du CHU de Rouen. Si de tels propos ne sont pas sanctionnés, les INTORE se verront de plus en plus intouchables et passeront à la vitesse supérieure.
Reka nsubize Fine comment nr 23.Ngo Victoire ntaho yize?Waba warasomye sonCV?Uyu mwega se Kagame utugejeje ahunamuka,wambwira Ecole Secondaire yarangije i Uganda?Ngo ni umusoda,wambwira Academie
Militaire yizemo kugira ngo abe Officier?Uretse stage yakoze muri USA,wambwira ahauntu Kagame yize?Ntare School,nga yaba yaramaze imyaka itatu!!!!
Aliko ngo yambwiye abanyamakuru,bamubajije aho yize,ati ese,ko Yezu muzi ibyo yakoze,mwambwira aho yize?Genda Rwanda waragowe.Uramuke.
Mubaterure mubztereke i kigali turebe icyo bakora!!!bo se ni ibiragi abo bose mwirwa murindagira ho ni n abalideri????baba babatumye? Naba bazi kuvuga di!!!ushaka kuyobora natobore mureke kwirwa murindagira mu bigambo gusa!!!!!
MWESE ABARWANYA KAGAME MURARUHIRA UBUSA. KAGAME AKUNZWE N'ABANYARWANDA. MWESE ABARWANYA KAGAME MURARUHIRA UBUSA. KAGAME YEMEWE N'AMAHANGA. MWESE ABARWANYA KAGAME MURARUHURA UBUSA. KAGAME ABARUSHA KUREBA KURE. MWESE ABARWANYA KAGAME MURARUHIRA UBUSA. ABANYARWANDA TUMURI INYUMA. MWESE ABARWANYA KAGAME MURARWANYA ABANYARWANDA!
Kuri Mahoro Zelote, Bite ko twakubuze? Turagukumbuye. Hari Film hano muri South Africa yitwa Sarafina, ariko ushobora no kuyibona kuri Amazon.com. Waba uyireba mbere y'uko utugezaho andi mabanga.
Dore ka extrait gato nkoherereje kuri youtube:
http://www.youtube.com/watch?v=G7sSXMtApGU&feature=related
Mwabantu mwe mwese munyumve (abahutu n'abatutsi )
Abantu babili b'ABA LEADERS bashobora ndetse no kubabanziliza , bagomba gutegura n'inzira y'ubwiyunge bwa ukweli , twemera kandi namwe mwese mwemera ni GEN KAYONGA NA GEN KARAKE KARENZI NA COL MURASIRA ARBERT . aba bagabo bazwiho gushyira mugaciro cyane , ndetse bamwe nka Gen karenzi na Gen kayonga bemera ko FPR itagombaga kwica abahutu !!!gusa uyu Col murasira we rwose n'umuntu wumuhanga uzwiho gucisha make kandi agashyira no mugaciro ,ABA BICARANYE BAHILIKA KALIYA GATSIKO BAGASHYIRAHO INZIBA CYUHO BAGASUBIZA UBUTEGETSI ABASIVILIAN , BAGACA AKAJAGALI N'ITERA BWOBA BY'ABASILIKALI MUBATURAGE , DORE KO NA GEN KAYONGA ATABYIYUMVISHA , UKUNTU ABASILIKALI BALIMO KUVANGIRA ABANYA POLITIKI !!!
Ingufu zaba bagabo zirakenewe , bakageza Kagame imbere y'ubutabera hakabona kubaho ubwiyunge bwa UKWELI , AMA SIO!
Urakoze leprophete kutugezaho baliya bagabo babili bandi uvuga ko nabo bashobora kuba aba leaders bacu batubera urumuli rwa demokrasi.
Ili curaburindi lero turimo, kandi tukaba dushaka kurivamo, twarishyizwemo na Paulo Kagame n'agatsiko ke. Njye uko mbizi lero aba bagabo bombi bari muli ako gatsiko. Kuba uli mu gatsiko singombwa kuba uli ministri, senateri, depite cyangwa se umuslikari mukuru; reka da! Uti Kaberuka Kagame yamwigije hirya amwohereza kuba Prezida wa BAD. Alalalaaa! Mu bandi bose se bagize agatsiko bali mu gihugu imbere, ufite umwanya urwoshye ungana n'uwa Kaberuka ni nde? Uti Rwangampuhwe nta myanya ya politiki yigeze ahabwa! Wibwira se ko ba avoka bandi bose dufite muli iki gihugu nta numwe ushobora kuba yaburana nka we cyangwa se anamurushe? Gusa icyo arusha abandi ni uko imbere y'abajuje imanza ze zihita neza kubera igitinyiro cy'umuntu ukomeye mu Cyama cy'Agatsiko. Ko ubona amasosiete menshi yamushyize mu nama z'ubuyobozi bwayo, si ukugirango ajye ayavuganiro mu buyobozi bw'Agatsiko yishyikiramo?
Munyangaju, igihe aba bagabo bombi bazaba bahagurutse bakagenda bagafatanya na ba Dr Rudasingwa nabo bigeze kuba muli FPR, aliko bakaza kuyivamo kubera amahano Agatsiko gakomeje gukorera Abenegihugu, nibwo abantu bazatangira gutekeza ko abo bagabo bombi bagiye ku buyozi bw'igihugu bazana amatwara atagira aho ahuriye n'aya Agatsiko ka Paulo Kagame.
Uyu Rwangampuhwe muvuga ni wawundi wagaragaje ubuswa mu rubanza rwa Musenyeri Misago mukaba muvuga ko azwiho ubwenge? Nibarizaga!
NDABONA HARABATUNVA, NKULIYINGOMA YARABABWIYE ARIKO AMATWI MUYASHYIRAMO IBITI! WOWE WIYISE MPAKANIYE NTACYO UVUZE RWOSE.
Mu gihe kitarambiranye muraba mwumva bariya ba Kaberuka na Rwangampuhwe batumiza abanyamakuru kugira ngo bababwire ko inyandiko yasohotse ku rubuga leprophete ntaho bahuriye na yo. Ubu aho bari ubwoba bwabarimbuye bagira ngo Kagame ntabasiga amahoro nibatajya imbere ye ngo bapfukame, barire, barigate ibirato bye kugira ngo abahe imbabazi. Mu Rda abantu basigaye barahindutse ibishushungwa; nta bumuntu!
Icyo dukeneye nuko abarwanya leta yikigari bose bashyirahamwe bakumvikana kuri gahunda yo guhirika buriya butegetsi ntakindi ibindi byose namagambo mugerageze muhuze ingufi zanyu mwese Imana ibayobore.
Iryojambo uvuze ni iryakigabo Komerezaho ugire inama baba bagabo ariko ngukosore sibo biyita abalideli ni ababibita nsinziko baba babatumye ngo babyandike niba aribo kandi babyandika (abalideri) bakabyitirira abandi nahitambasiba kuko ntaburideli bwaba bubarimo.
Nibajye mukibuga tubarebe, Inama n'amashaka zitagira icyo zigeraho for 17 years twazirambiwe, ni mumanuke mufatanye n'abanyarwanda kwigobotora. ntago watera umupira uri iburayi go uze ugwe mu izamu rya Kagame ari muri Stade amahoro! ugomba kuza muri Stade mugakina umupira buri wese n'anakinryi n'abafana be,akagutsinda cyangwa ukamutsinda. otherwise guys; STOP TALKING ABOUT THE PROBLEM IF YOU DON'T WANT TO SOLVE IT.
Niko Gakeri we no mubalideri banyu ushyramo wamucugusi Rusesabagina, ni hatali. Mugeze kure koko ni muhamwe Kagame abategeke naho ibyo gushaka abategeka igihugu mudafite ni mubuvemo. uzi ko mumeze nkabari munzozi, ubwo mwacitse urundogora kubera imyaka 17 abahutu mudageka. Nihashira indi nkiyi noneho muziruka kugasozi. Ni mwihangane na nyina w'undi abyara umuhungu.
abo bantu muvugira ko ari aba leaders, rwose mubikuremo, none se niba hashije imyaka 17 bahari bakaba babona ibibazo urwanda rurimo bagaceceka muzajya kubibahatamo ngo babavugire??
nko kuvuga ngo Kaberuka azi FPR neza what do you mean?? yes arayizi nyine ariko se ko yakoranye nayo kugeza nanubu akaba ntakintu kizima arakora kumugaragaro ngo yerekane ko atayishyigikiye, utekereza ko abanyarwanda hari icyo bamubwiye ko afite akazi ke keza? that's it!? bafite ubwenjye bwinshi cyane ariko baharanira inyungu zabo kurusha izarubanda mugomba kubimenya?? ninde se mubayobozi b'u rwanda uba uyobewe ko ibintu bitagenda neza?? ariko barinumira kubera inyungu zabo!!!
dore inkwari ni izi: Mushaidi, Victoire Ingabire na Maitre Ntaganda, bahaze amagara yabo kubera gukunda igihugu.
ahubwo dukeneye abantu batujya imbere mugushyigikira aba lideri bacyo tukababohoza kandi tugakomezanya urugamba rwo kwigobotora.ibikorwa bakoze ni intambwe ikomeye yerekana umutwaro bafitiye igihugu rwose kandi ni ubutwari budafitwe naburi wese.
@kuri Buregeya canisius&18
Nkunda umugabo ntacyo ampaye !!!!uravuga ukuri nyako !ureke abirwa mu mahomvo atazigera atanga umusaruro .
Bravoooooooooooooooooooooooooo
Ndasaba ABAHUTU niba mutarabuneye bwose[ubwenge]dore ko munigirira bucye ko mutakongera gutekereza kuri RUDASINGWA na GAHIMA Gerard abo bagabo ndabazi neza erega namwe murabazi,sha niyo basaba imbabazi bate ntabwo bashobora guhinduka,ariko GAHIMA aho muramwibuka mukubutse iyo za Mugunga na Benaco uburyo yabamanuraga muri gereza nta na MAP cyangwa OMDP yumucamanza. sha mwibagirwa vuba none murimo kumusingiza ngo ni umulideli wanyu,sha mwene SEMBWA mwamwibeshyeho,nanjye kubwanjye uwo mugabo yiyamamaje na Twagiramungu nakwitorera Twagiramungu kandi mbizi neza ko ntacyo yangezaho aho kuyoborwa na Gahima.Mwene nyina RUDASINGWA we afite inyota yo kuba perezida kuva 1989 ntacyo atakora ngo abe perezida,inyota ye sinzi icyo yazatumarira dutege amaso
simperutse inaha ariko ubu noneho nagarutse kuko i Rwanda agafunguzo dukoresha dusoma uru rubuga ntirutwemerera gutanga ibitekerezo! Ngaho rero ubu se u rwanda rubuze umuleader murabigenza mute nimururekere umwana wa Rutagambwa rero akomeze asunikiririze nubwo namwe mbona mumugera amajanja! Ikindi mutohoze neza niba koko azajya mu Bufaransa kuko hari benshi barekereje bashaka guhita bafata ya ntebe ndende ajya yicaraho mu Rugwiro
sha sebarenzi baramubeshyera. uwabamaze ni assiel kabera umwe kagame yaje kwirenza nyuma. naho uyu mugabo kaberuka nibyo koko nincabwenge pe, ntanubwo yagiye akunda gusakuza nkabo tumenyereye cg yihandike mu mascandals menshi yagiye aba mu rwanda nko gukuraho bourse, gusenyera abakene n'andi mafuti menshi yagiye kandi nubu agikorwa na kagame n'agatsiko ke. Ariko njye mushinja son silence mortel imbere y'akaga kagwiririye abanyarwanda n'akabugarije ubu. Iyo aba yaratoboye akamagana l'injustice rwose yari un candidat ideal. Uwavuze Rudasingwa nanjye ndamwemera kandi ntanahantu azwi cyane mumabi yo mu Rwanda kimwe na Ingabire watumye Kagame ashya ubwoba agata ibitabapfu yirirwa aremekanya ibinyoma bidafite shinge na rugero ngo amuheze muri gereza, hahahahah. Burya na Mushayidi ndamwemera cyane kuba yarabashije gutahura hakiri kare ibinyoma bya Kagame n'agatsiko ke akanabyamagana yivuye inyuma ahamagarira abanyarwanda kwiyunga bakaba umwe naho ureke ibinyoma bya Kagame ugiye kugusha igihugu mumanga kitazivanamo. Kayumba yari kuvamo umulideri mwiza nuko izina rye rishyirwa mumajwi cyane mu byago byagwiririye abanyarwanda. Ariko aramutse yisobanuye kuburyo bunyura, ntakabuza aboneka nkumuntu wahangara Kagame n'agatsiko militairement nikimenyimenyi Kagame n'abicanyi be barahahamutse kubera ku mwikanga kandi yibereye South Africa
Hahahahahahahahaaaaaaa!!!!Yampayinka data sebutarinyoni bwa Nzonnyo !!!Yemwe yemwe yemwe nimukomerezaho turebe aho bishya bigana ahari yenda hazavamo ikizima,mupfa kudashyiraho Kagome n`agatsiko ke k`inkoramaraso.Hihihihihihiii!!!Yewe ni ibisetso pe !!Ahuuuuu!
Iyo urebye ubona qualites zose ÐONALD K. azuzuje ariko mfite impungenge ko nawe ari kumwe na H.E. Murabizi neza ko ntacyo bahuriyeho? Ku bwanjye birimo urujijo . Murakoze
INGABIRE VICTORE na DR Rudasingwa
Aba leaders barahari: DR RUDASINGWA, RUSESABAGINA,INGABIRE VICTORE, MUSHAIDI, NTAGANDA BERNARD.
Aba leaders barahari: INGABIRE VICTORE,DR.RUDASINGWA, MUSHAIDI, NTAGANDA BERNARD, Abo bandi muvuga baza mu bindi! Ese kuki ubu batagaragara nuko nta bitagenda babona? .
Mukomere mwese
SEBARENZI akunganirwa na KABANDA Celestin mukomeze mutumenyeshe nabandi mwaba muziho ubushobozi, nubwo indagu za MAGAYANE zitubwira neza ko umuntu uzasimbura RWABUJINDIRI rurya ntiruhage, ari umuntu uzaba atarigeze ategeka narimwe (agira ubuyobozi muri iyi Leta Cg iyayibanjirije) abenshi bakaba babonako yashobora kuba ari RUSESABAGINA;
musome telegrams nshya zituruka muri ambassage y amerika mu rwanda kuri Wikileaks kuri ino link:
http://wikileaks.org/origin/123_0.html


text:
Abaganga bo muri Coral Gables, muri Florida bakoze ubushakashatsi ku gikorwa cyo gutera k’umutima w’umuntu. Mu bantu 18 bakoreweho ubwo bushakashatsi icyenda bose babasanzemo indwara y’umuvuduko w’amaraso.
Buri umwe mu bakoreweho ubu bushakashatsi yahabwaga ikizami cyo gusuzumwa umunaniro ushingiye ku mubiri (Physical Stress Test) aho bakoraga imyitozo yo kunyonga igare, n’ibindi bizami bitatu byo gusuzuma umunaniro ushingiye ku bitekerezo (Mental Stress Test) hano ho bakoraga amahurizo yo mu mibare bakayakora mu mutwe, kwibuka ikintu cyababayeho mu buzima cyabababaje cyane, no kwisobanura mu rubanza baregwamo kwiba. Hifashishijwe za Rayon –x, aba baganga bagendaga bafata amafoto y’uburyo umutima wa buri muntu wabaga urimo urakora mu gihe babaga bamukorera ibi bizami.
Muri bose, umujinya niwo wagabanyaga urugero rw’umuvuduko w’amaraso mu mubiri kurusha ibindi bizami, ariko ibi byabaga cyane cyane ku bari bafite ubu burwayi bw’umuvuduko w’amaraso.
Christian Breaking News


text:
.tera gusa ingemwe z’amafi zifite ubuzima bwiza
- irinde kurenza umubare w’amafi yagenwe ku buso
- gira urugero rwiza rw’ amazi ruhoraho.
- kugaburira amafi ku gihe, kabiri k’umunsi, akenshi mu gitondo na nimugoroba. Ibyo bigomba gukorerwa ku kintu kimwe kandi ushiramo bicye bicye.
- ibara ry’amazi rigomba kuguma ari icyatsi.
- gushyiramo ayandi mazi niba amafi yavuye mucyuiie akajya kubutaka gushaka umwuka.
- imiterere y’icyuzi ntigomba guhindagurika. Ushobora gufata gahunda y’igenzura ufunga cyangwa ukuraho ibitangira amazi
- gusana inkuta z’icyuzi, indiba, imiferege izana amazi mu gihe iyo hari icyakwangiza icyuzi.
- kureba imyitwarire y’ifi idasanzwe kandi ugakuramo ifi zirwaye nizipfa
- ntu korore hamwe amafi afite imyaka itandukanye cyane
- bika inyandiko nyazo z’ibikorwa by’ubworozi bwawe.


text:
Imana yampaye umwana narameze imvi ari uruyenzi nka Sara
Amazina nitwa TWAHIRWA Marthe ariko banyita Bibi kuko ndi Umukecuru.Ntuye ku musozi wa NYARUTOVU aho bita ku MUYOGORO, Mu Ntara y’Amajyepho. Nabaye TANZANIA njyayo kubw’Umwami RUDAHIGWA ngenda ndi Akangavu.
Uwanjyanye yagiye ambwira ko agiye kunshakira akazi, naho yari agiye kunshakira umugabo ntabizi.Yaraje ati:”Dore uri imfubyi, ngwino njye kugushakira imibereho.”
Mu kugenda yampaye izina rya GATORANO TWAHIRWA, Naho ubwo hari undi mugabo ku ruhande nawe witwa GATORANO nawe wari wiswe GATORANO TWAHIRWA.Impamvu ni uko ntawambukaga adafite umugore cg umugabo. Ubwo nyine byavugaga ko ndi umugore wa GATORANO nawe akaba umugabo wa TWAHIRWA.
Ubwo twagezeyo tutaziranye bahita bamunshyingira. Sinari kwanga kuko nari imfubyi.Narabanje nkuramo inda ebyiri nazo zivamo zikiri nto cyane, ubundi mpita nibera ingumba nka Sara.
Nyuma yo kuba ingumba, umugabo wanjye bahoraga bamucyurira ngo abana n’ingumba, kandi abagore batarabuze, ngo ni igicucu kibi kuko cyazanye imbereri ( imbereri ni njye bavugaga).
NATANGIYE KUJYA MU BAPFUMU BA TANZANIYA NDABAHETURA
Ubwo twagiye gutura ahitwa i TANGA ngo tuzakunde twivuze kuko habaga abapfumu bakomeye cyane. Nabazengurutsemo bose, mbura uwangirira akamaro. Hari abampaga imiti yo gushyira mu gitsina imbere ngo ninjya kuganira n’umugabo wanjye njye mbanza nyishyiremo, niduhura nzahita nsama.
Nabikoze igihe kinini, mbonye byanze ndabizinukwa kuko ntacyo abo bapfumu batari barankoreye kibaho.Bigeze aho ndabarakarira bose uko bangana.
Sinzi ukuntu agatima katekereje ngo ariko ko hariho Imana yaturemye, uwayipfukamira akayisaba ntiyamuha? Ko abapfumu b’I TANGA – MUHEZA bose bananiwe kandi ari ibyamamare, uwareba ko Imana atariyo cyamamare kubarusha!!
Icyo gihe nari ntaragakizwa, ahubwo nanywaga inzoga kurusha abazima n’abapfuye. Iyi nkovu ubona ku zuru ni iyo umuntu yankubise icupa arankomeretsa. Nanywaga kanyanga nkanywa n’izindi nzoga zitwa iz’umunazi bakamaga nk’abakama inka.Byeri yo yari nk’amazi bugezi. Nabaye gutyo kugeza tuza mu Rwanda.
NABYAYE NARAMEZE IMVI NKA SARA
Uko gutakambira Imana, byatumye Imana inyumva n’ubwo nari nkiri umunyabyaha. Imana yumva amarira yanjye iba itumye nsama kandi nari mfite imvi nyinshi cyane ku mutwe. Ubwo namaraga kubyara uwo mwana, nagiye gushima Imana muri Gaturika ya Tanzaniya.
Maze gushima nahise nsama indi. Abambonaga bose mfite uruhinja n’imvi mu mutwe baratangaraga cyane. Ababonaga abo bana babitaga abuzukuru banjye.
AMAGAMBO MABI AGIRA URUHARE MU KWICA UMUNTU
Abantu babonaga abo bana banjye, bakabaturiraho amagambo mabi ngo : « Aba bana ubyaye ushaje ntacyo bazimarira. » Byabagizeho ingaruka kuko ubu bose ni ibirumbo.Umwe baje kumufungira i Kigali, undi ajya KARUBANDA ariko ubu bose barafunguwe ni ibyomanzi byirirw bizerera.
TWAGARUTSE MU RWANDA
Igihe cyo gutaha kigeze, nazanye nab a bana babiri banjye, ngeze I Rwanda nahise njya iwacu kuko se yari yarapfuye kandi nta waho wari unzi kuko twashakanye bumaraya ntiyankoye.
Ngeze iwacu, Datawacu yanze kunyakira ngo ndi IKIZANGOBYI (Ni umuntu utavuka muri uwo muryango bahatahanye) ngo nta munani nahabwa .Yarangoye anyima aho kuba, mbibwira Burugumesitiri, anyohereza kwa Perefe.
Perefe niwe wandikiye Konseye ansabira ko bampa aho mba. Maze kubona isambu, abana banjye baranta kuko icyaro cyabananiye bajya mu migi, umwe yigira i Butare undi i KIGALI nanjye nyoboka iy’akabari, mba umusinzi, ndiyandarika, karahava. Navaga mu misa ubundi nabona ahari Kanyanga ubuzima bukaba ni ubwo, ifunguro rintunga rikaba rirabonetse.
Umunsi umwe, hari nimugoroba nahaze inzoga, mpura n’umunyegare arangonga nasinze nabaye ibyatsi, amaze kungonga arikomereza aragenda.ubwo yasize ingasire ayimennye kuko nyuma baje kuyisanga mu kibero yatebeyemo barayimanura.Ubwo umugiraneza aba anjyanye mu bitaro i Butare muri CHUB.
Muganga yambaze ndi kumutuka ibitutsi bibi bya gishenzi. Nawe ati:” Ceceka ni wowe wabyiteye wowe wakundaga inzoga, ugasinda!”.
Atangajwe no kuba Muganga yamenye ko nkunda inzoga cyane, nibaza aho yamenyeye!!! Abantu bambwiye ko ari uko yateraga ikinya ntigifate kubera umubiri wahindutse Alcool gusa, ahita abimenya.Ubwo bampaye imbago ebyiri, nkajya nzigenderaho, ariko nabwo sinakizwa, ngumya kujya njya mu kabari n’imbago ebyiri
Umunsi umwe naje kwiyemeza kujya gusengera mu barokore, ndetse ndapfukama baransengera. Nkajya njya gusengera muri ADEPR mu Matyazo ndi ku mbago, ariko nyine nataha nanyura ahari ikirere kigaragaza ko bacuruza inzoga simbe ngicaho.Ubwo nkararanganya amaso impande zose ko ntawe umbona, nabona nta murokore uri hafi, ngasimbuka rimwe nkagwa mu kabari, ubundi ngatirika inyota y’inzoga nabaga mfite.
Ubwo nagumye kwihisha gutyo, ngasenga, nkanasinda nihishe, ariko umunsi umwe asohotse umutima ari kundya, kuko bari batubwirije nndafashwa, ariko nyura no mu kabari, ubwo nanyuze aho bacuruza itabi, ndarigura, ngo ntamireho numva ikintu kiraje muri njye kiranjuguta, numva ni umusonga utera cyane imbago ndazita.
Ndasakuza nti: “Yesu weeeee, ntabara, sinzongera”.Ubwo nikubita hasi, ndataka nti “Mwami Yesu numbabarira nzagukorera kugeza gupfa.”
Kuva icyo gihe sinongeye gusubira mu kabari, sinongeye kugira irari ry’itabi n’inzoga, ubu ndi umukozi w’Imana n’ubwo ngeze mu zabukuru. Nkunda Imana nayo yibanira nanjye. Namwe ndabashishikariza kutazava ku Mwami Yesu ni Mwiza.
Iyo nibereye mu rugo mba ndi guhimba uturirimbo, ndi kwiririmbira nkora uturimo, kamwe muri two karagira kati:
Nzagushima, nzagushima, nzagushima, ku manywa na ninjoro, zagushima hamwe wankuye ho umwana arira nyina ntiyumve.
Murakoze.


text:
Hariho abayobozi usanga batita ku isura yabo uko ikwiye kugaragara mu maso yabo bayobora ariko kandi hariho n’abandi bashakira uburyo bwo kubahwa mu buryo busa naho ari ugutera ubwoba abo bayobora. Erega iyo watakaje isura yawe nziza kuyigarura ntibibabyoroshye! Ese wakora iki kugira ngo ukomeze kuba umuntu wubashywe kandi abantu bose bakwisanzuraho?
Ibi nibimwe mu byagufasha:
Gusubiriza igihe abagushaka. Hariho abakozi b’Imana badaha umwanya wo kwita ku byo ababagana babasaba, akenshi ugasanga ntibitaba telefoni zababahamagaye, ntibasubiza ubutumwa bohererejwe, biriya bituma bagufata nabi kuko abantu bakunda umuyobozi ubaha agaciro kandi akabumva.
Kubahiriza ibyo wiyemeje. Umukozi w’Imana mwiza agomba gukora ibyo yavuze ko agomba kuzakora. Yego y’umuyobozi mwiza igomba kuba yego ihamye rwose. Ntugomba kubwira abantu ibyo bo bashaka kumva ahubwo wowe ugomba kubabwira ukuri kandi bakabasha kukwigiraho ko amagambo yawe ahura n’ibikorwa byawe.
Ugomba kugira imyitwarire myiza. Ibyo ukora byose ugomba kubikora mu buryo bwiza kandi bwiyubashye ku buryo ababibona bose babona ko biciye mu mucyo, guharanira kuba inyangamugayo muri byose. Ugomba kuba umuntu ufite ibitekerezo bizima ku buryo wafasha umuntu wese ugusanze niyo waba utamuha inkunga ifatika ariko ukaba ufite ibitekerezo byamwubaka.
Kwisanzura ku muntu wese. Umukozi w’Imana mwiza ntagomba guhora ari umuntu wikakaza cyane ariko kandi nta gomba kuba biri hanze ku buryo yajenjeka igihe cyose ibi bizamufasha mu gihe ari gufata ibyemezo bitavugwaho rumwe na bose. Agomba gukunda abantu bose kandi akibitaho mu rukundo mu buryo bukwiriye. Abantu ugomba kubasobanurira ibyo ukora n’ibyo udakora.
Ugomba guhora uharanira kwaguka. Mu byo utekereza byose ugomba guhora ushaka uko wagira ibyo wunguka muri wowe ndetse no kuri wowe, ibi bizatuma n’abagusanga bose ubasha kubasha gutera intambwe ijya imbere. Ugomba kwemera kwigira ku bandi no gufashanya nabo.
Kugira amahame y’imikorere myiza. Niba uri ukmukozi w’Imana, umuyobozi runaka, ugomba kumenya ko usabwa gukora cyane kandi neza kurusha abo uyobora kugira ngo ubabere indorerwamo bigenzuriramo. Kugira amahame anoze yo gukora cyane ntibivuze kwinaniza ahubwo bisobanuye gukora ariko ubera abandi urugero mu mikorere yose.
Kuba umunyamurava. Ugomba kumenya gufata ibyemezo, ntugomba kuba umunyabwoba cyangwa ngo ugire isoni zo gufata icyemezo nyacyo igihe habaye impamvu runaka igusaba gufata umwanzuro. Ugomba kugira umurava wo kubaho mu buryo bukwiriye umukristo kandi ukagendera mu muhamagaro wawe. Intego ukwiriye kugira muri wowe ni uguharanira kuzagira iherezo ryiza utitaye ku nzitizi uhura nazo mu buzima.


text:
Gusarura amazi ukoresheje ikigega
Hari uburyo bwinshi bwo kubona imvura. Abantu bamwe bafata amazi aturutse ku gisenge cy’inzu abandi mu bigega by’amazi. Abandi bayasyira mu byobo, mu matarasino mu tundi tuntu duto. Amazi akaba ahari no mugihe cy’izuba. Amazi yafashwe abikwa ku butaka, mu bigega, no mu bindi bibika amazi. Cyangwa akabikwa mu butaka. Kabaka ikigega cyo munsi mu butaka ni bumwe mu buryo bwo kubika amazi mu butaka. Hano turabona uko twakubaka ibigega byo mu butaka byo kubikamo amazi yajya akoreshwa mu murima ndetse no mu rugo avuye ku mvura. Iki kigega ni ngombwa kuko gifasha umuhinzi kubona amazi mu gihe cy’izuba, mu gihe ibihingwa bitoshye biba byabuze. Amazi ahoraho kuko ava ku mvura akabikwa mu butaka. Ni gute icyo kigega kibika amazi mu butaka? Biterwa n’uko cyubatse. Gishobora kubakwa ku gice cyo hasi cy’ubuhaname bw’umusozi. Iyo amazi y’imvura atemba ku buhaname bw’umusozi, ahita ajya muri cya cyobo mu butaka aho kunyura hejuru, ubwo muri ubu buryo, ibihingwa bibona amazi.
Uko wakubaka ikigega
1. Ucukura icyobo kigufi,
2. Iyo amazi amanuka ku musozi mu gihe cy’imvura, ijya muri icyo cyobo akinjira mu butaka. Ubutaka buratoha bugatuma ibihingwa bikura cyane.
3. Ayo mazi aba ashobora no gukoreshwa mu rugo bayanywa no kuhira imboga mu gihe cy’izuba. Muri ubu buryo umurima uba usa icyatsi ibihe byose.
NB: ni ingenzi ko hano haba hari ubuhaname kugira ngo amazi ajye amanukaho. Ariko ubuhaname ntibugomba kuba bukabije. Amazi yihuta niyo yoza icyo kigega. Ubuhaname buciriritse nibwo bwiza. Iyo mu butaka harimo umugezi(amazi atemba) amazi menshi ava mu butaka cyangwa mu isoko. Imvura niyo itanga amzi mu kigega, bihoraho kugira ngo amazi ahore mu butaka.
Mbere yo kubaka ikgega, ugomba kubanza kureba impande zose ukabanza kureba umuntu wigeze kucyubaka. Ubaza abandi bahinzi niba batarabona undi wacyubatse kikamera neza.
Gusarura amazi ukoresheje ikigega
Gusarura amazi ukoresheje ikigega
Labels: ubuhinzi


text:
Ubu hagezweho kwambara imyenda idodeshejwe mu bitenge.Igitenge ni umwenda ugaragaza afurika,ukaba unaberwa n’abanyafurika cyane akaba ariyo mpamvu unakunzwe kuko ni umwimerere wacu .
Kera ibitenge byambarwaga ko ibitenge byambarwa n’abagore (abamama)babyaye bakabikenyera,ubu rero siko bimeze yemwe n’inkumi zakwambara ibitenge kandi zikaberwa iyo kidoze neza.
Nk’uyu mukobwa murabona ko igitenge cye yagihinduyemo ijipo nziza adodesha n’agashati ko hejuru bijyanye ,urabona ko bibyara umwenda usa neza ugezweho wajyana mu minsi mikuru inyuranye .
Uyu mwenda wabera cyane abantu bibikara cyangwa b’imibiri yombi
Iyi myenda wayambara ugiye gusenga cyangwa gusura incuti. Iyi moderi yerekanywe muri Kigali Fashion week 2013 yahimbwe na Candy
Ijipo y’igitenge
Ubu hagezweho kwambara imyenda idodeshejwe mu bitenge.Igitenge ni umwenda ugaragaza afurika,ukaba unaberwa n’abanyafurika cyane akaba ariyo mpamvu unakunzwe kuko ni umwimerere wacu .
Labels: kwambara


text:
dim.
28
avril
2013
Amasomo yo kuri iki cyumweru cya gatanu cya Pasika arifuza kutwereka inyenyeri eshatu twarangamira mu buzima bwacu bwa buri munsi, ubuzima twiyemejemo gukurikira Yezu Kristu wadukinguriye Ijuru.
1. Gukomera mu kwemera: Ni inyenyeri ya mbere dusanga mu Isomo rya mbere, aho intumwa Pawulo na Barnaba badushishikariza gukomera mu kwemera. Iyi ni inyeneyeri ituyobora mu bihe by'amage n'ibibazo, ni inyenyeri itwibutsa ko n'ubwo rimwe na rimwe twugarizwa n'umwijima, ntabwo ari wo ufite ijambo rya nyuma. Kristu watsinze urupfu ni we mahoro yacu kandi kumukomeraho mu kwemera bidutera imbaraga ntiducike intege. Iyi nyenyeri turusheho kuyizirikanaho cyane cyane muri uyu mwaka turimo w'Ukwemera.
2. Ukwizera: Ni inyenyeri ya kabiri dusanga mu Isomo rya kabiri aho Yohani atubwira ko yabonye Ijuru rishya n'Isi nshya, byo kimenyetso cy'uko ukwizera kwacu kutugeza aho ngaho. Twizeye Nyagasani, twizeye ko tuzabana na We, niyo mpamvu ukwizera ari inyenyeri imutuganishaho maze akabona ubutubwira ati: "Dore ingoro y'Imana mu bantu". Nibyo, Imana yaje kubana natwe kandi igendana natwe. Twabaye umwe nayo, ukwizera kutugeza ku kwemera ko turi mu biganza byayo kandi ko nta kintu na kimwe kizadukura muri ibyo biganza.
3. Urukundo: Inyenyeri ya gatatu ni urukundo. Yezu ati: "twana twanjye, mbahaye itegeko rishya!" Ni ubwa mbere Yezu avuze ati twana twanjye, ijambo ryuzuyemo urukundo ruhebuje, n'impuhwe zitagereranywa! Turi utwana twa Yezu, niyo mpamvu yifuza ko twabimenya maze tukabigendera. Ati "nimukundane nk'uko nabakunze". Yezu ntavuze ngo nimukundane nk'uko mwikunda, ahubwo aduteje indi ntambwe yo gukundana nk'uko yadukunze akagera ubwo atwitangira k'umusaraba. Nguwo umurage umubyeyi yaduhaye, igisigaye ni ukutamutetereza turangwa n'inzangano n'ubugome kandi yaraturaze urukundo.
P. Jean Damascène MUGIRANEZA


text:
Reba neza niba udatuma Yesu arira!
Yesu ararira’’(Yohana 11:35)
Uyu murongo mu by’ukuri ni mugufi cyane muri Bibiliya ugizwe n’interuro imwe kandi ngufi ariko ubutumwa buyikubiyemo burisobanura. Ni igihe Yesu ajya kwa Lazaro akamuzura ariko mbere yabanje kureba ukuntu abantu bose bitwaye mu kibazo biramuriza! Uretse rero aha hari n’ibindi byinshi bishobora gutuma Yesu arira!
Duhereye mu gihe cye Yesu,yakoze umurimo wari wamuzanye kandi neza abikorana ubuntu bwinshi n’urukundo. Uyu mwami yarababajwe bikomeye, ababarizwa abantu kandi ababara mu mwanya wabo. Yababazwaga cyane no kureba abantu b’isi bose bishwe n’ibyaha ndetse n’ingaruka zabyo ntawo kubarengera. Umutima wa Yesu wazirikanye cyane akaga isi yazaniwe n’icyaha, kandi yarebaga abantu nk’intama zitagira umwungeri ahubwo zitataniye ahantu henshi hatandukanye bimutera kwitanga.
Hari amagambo aboneka muri Zaburi 109:4-5 ” Urukundo rwanjye barwituye kuba abanzi bandwanya, ariko jyeweho nitangira gusenga, ku neza nabagiriye banyituye inabi, ku rukundo banyituye urwango’’.
Ndababwira ukuri y’uko Yesu yahuriye n’agahomamunwa mu isi yaratutswe, acirwa mu maso, ashinjwa ibyaha na bose nta cyaha yakoze, ahinduka icyaha, aba nk’umunyamahanga mu gihugu cy’iwabo, aba impunzi, ahigwa n’igihugu cyose, abwirwa nabi n’uwagombaga kumubwira neza, ibi byose iyo umuntu ahuye na kimwe muri byo mu isi usanga yaciye igikuba rimwe na rimwe ashobora no kukubwira ko ibyo yifuza natabibona ava ku Mana, ukaba wagira ngo gukizwa ni inyungu z’Imana nkaho atari ize bwite.
Dore ikigaragaza ko byose yabikoze kubwacu ‘’Ni ukuri intimba zacu nizo yishyizeho, imibabaro yacu niyo yikoreye, ariko twebweho twamutekereje nk’uwakubiswe n’Imana agacumitwa na yo, agahetamishwa n’imibabaro, nyamara ibicumuro byacu ni byo yacumutiwe, yashenjaguriwe gukiranirwa kwacu, igihano kiduhesha amahoro cyari kuri we, kandi imibyimba ye niyo adukirisha’’ (Yesaya 53:4-5)
Yesu, mu nzira y’umusaraba yose yanyuze yari uwamenyereye intimba, yibukaga ko bavuze ngo hahirwa uje mu izina rye bishimye hanyuma bakamushinja mu ba roma ngo nabambwe bikamubabaza, akava mu murwa Yerusalemu yikoreye umusaraba ajya i Gologota aho yagombaga kuba igitambo cy’isi yose kugira ngo tubone agakiza.
Tugarutse gato kuri uyu murongo mugufi wa 35 mu gice cya 11 ho muri Yohana, usomye aya magambo nubwo ari magufi ariko yerekana umutima w’Imana n’imbaraga cyangwa se agaciro n’ukuntu ibabazwa cyane no kubona umuntu wayo apfira mubyaha.
Reka nsoreze aha ariko ngira ngo wongere utekereze niba ntahantu urimo ubabaza Yesu ukamutera kurira hari umuririmbyi wavuze ngo iyo usubiye inyuma ugakora ibyaha uba wongeye ukamubamba, yashakaga kugaragaza uburyo Yesu ababara iyo areba abantu banywa ibyaha nk’amazi kandi yarabapfiriye! Nshuti ntibikwiye gutera Yesu agahinda kugeza ubwo arira, haranira kumunezeza ntacyo uzamuburana ni umwami mwiza kandi mu mahanga Yose uwubaha Imana agakora ibyo gukiranuka Iramwemera kuko ntirobanura k’ubutoni, nawe yakubabarira, Amen!


text:
Gicumbi :Abakozi bashinzwe irangamimerere barimo guhugurwa ku ikoranabuhanga
Abakozi bashinzwe irangamimerere mu karere ka Gicumbi barimo guhugurwa muri gahunda yo gutegura ikigega cy’imibare cy’Akarere hakoreshejwe ikoranabuhanga (web based district data base). Umwe mu bahugurwa Habiyakare More...
NSR | Tugomba gutera intambwe nyinshi kugira ngo tuve mu bukene- Umuyobozi w akarere ka Nyamagabe
Umuyobozi w’akarere ka Nyamagabe, Mugisha Philbert aratangaza ko akarere ka Nyamabage kagomba gutera intambwe nyinshi kugira ngo kabashe kuva mu bukene.  Mugisha Philbert,umuyobozi w’akarere More...


text:
Ba rwiyemezamirimo baratungwa agatoki mu kudindiza imihigo y’uturere
Abayobozi b’uturere tw’amajyarugu baratangaza ko ba rwiyemeza mirimo ari bamwe mu batuma imihogo utwo turere tuba twarahize itagerwa ho kuko batinza ibikorwa baba barapiganiye gukora. Mu nama y’abafatanyabikorwa More...
Huye: Bamwe mu bagabiwe muri gahunda ya Girinka bituye bagabira bagenzi babo
Abituye bagabira bagenzi babo bo mu Murenge wa Kinazi ni abantu batanu bahawe inka muri gahunda ya Girinka mu rwego rwo kubafasha kwivana mu bukene. Nk’uko bisanzwe mu muco nyarwanda rero iyo umuntu yakugabiye More...
Ngororero: One cup of milk per a child program launched.
Recently, Prime Minister Pierre Damien HABUMUREMYI launched one cup of milk program in Ngororero district. The program is the ever first of its kind and it aims at eradicating malnutrition among children. According More...


text:
Ibyahishuwe 3:1 - "Wandikire marayika w’Itorero ry’i Sarudi uti"Ufite Imyuka irindwi y’Imana n’inyenyeri ndwi aravuga aya magambo ati ’Nzi imirimo yawe n’uko ufite izina ry’uko uriho, nyamara ukaba uri intumbi.
Ibyahishuwe 3:2 - Jya uba maso ukomeze ibisigaye bigiye gupfa, kuko nabonye ko ari nta mirimo mwakoze itunganye rwose imbere y’Imana yanjye.
Ejo mu materaniro hatanzwe Ubuhanuzi buvuga amatorero menshi ariho ubu Imana itayishimiye. Iyo Imana ivuga ko itishimira Itorero abantu bahita bumva izina cyangwa bakareba inyubako cyangwa bakumva abayobozi baryo. Nibaza ko abakurikiye inyigisho twakoze mu cyumweru gishize bumva neza ko iyo tuvuze Itorero tuba tuvuga buri wese uribarizwamo: abizera cyangwa se abakristo bose baririmo harimo n’abariyobora. Ubuhanuzi bwavugaga ko abantu bari mu Itorero basa n’aho ari bazima ariko ko mu kuri Imana ibabona nk’intumbi.
Nk’umusomyi w’Ijambo nafashe umwanya wo gutekereza ku bitera Imana kwita abantu intumbi nyamara twe tubafata nk’abariho. Nasanze urwandiko rwandikiwe Itorero ry’I Sarudi rwadufasha kumva neza icyo Imana inenga Itorero ryo mu gihe cyacu.
Sarudi wari umujyi wa kera. Niwo wari umurwa mukuru w’ubwami bwa Ludiya (Lydian empire). Bari bakize bafite inganda n’ibikorwa by’iterambere. Uwayirebeshaga amaso y’umubiri yabona ga ikize...yabonaga Itorero rifite reputation, rifite izina. Nyamara siko Imana yarebaga Itorero ry’I Sarudi. Abanyatorero nta mirimo bagiraga. Bari bafite izina ryo kuba mu Itorero gusa nta mirimo bagira.
Urebye abantu basengera mu matorero anyuranye none...usanga nta mirimo. Baragwiza imibare gusa nyamara ntacyo bakora mu Itorero. Urebye abakora muri departments z’Itorero ni imbarwa...urebye abatura, abatanga kimwe mu icumi, abasengera Itorero...usanga ari imbarwa. Hari imibare (statistics) ivuga ko ibikorwa mu Itorero byose bikorwa n’abatageze 5%! Nasanze no mu Itorero ryacu ariko bimeze. Abantu biteze kubona Itorero ryabo ritera imbere ariko bakibagirwa ko aribo nkingi z’ibikorwa byaryo. Nk’umukristo uba mu Itorero atagira umurimo n’umwe akora, adatura cyangwa adatanga 1/10e aba yumva arimazemo iki? Wibaze niba uri muzima.
Ibyahishuwe 3:3 - Nuko ibuka ibyo wakiriye n’ibyo wumvise, ubyitondere kandi wihane. Ariko rero nutaba maso nzaza nk’umujura, nawe ntuzamenya igihe nzagutungurira. Ibyo wakiriye...Ibyo wumvise ubyitondere kd wihane! Wakiriye iki utarekura? wumvise iki udashyira mu bikorwa? Yewe biteye ubwoba!
Umunsi mwiza kuri twese. Fidèle MASENGO, Foursquare Church Kimironko masengof@yahoo.fr


text:
Bamwe mu baturiye Pariki y’igihugu ya Nyungwe bo mu mirenge inyuranye y’Akarere ka Nyamasheke baravuga ko kugira ngo bazishyurwe ingurane y’imyaka inyamaswa zo muri iyi Pariki ziba zaronnye bifata imyaka n’imyaka.
Mu kwishyuza harimo abasabwa kujya i Kigali kwishyuza ngo kandi nta n’umuntu bahazi, bagahora barara nzira bamwe bakarambirwa bakabyihorera kandi bamaze kubitakazamo amafaranga atagira ingano.
Abaturage ibyo babifata nk’amananiza bashyirwaho kugira ngo bakomeze bonesherezwe ntibirirwe bishyuza.
Umwe mu batuye akagari ka Banda mu murenge wa Rangiro yabwiye Imvaho Nshya ati “Baraturushya cyane batubwira ngo twuzuze impapuro nyinshi tuzijyane ku mudugudu, babijyane hejuru, tuzajye kwishuyza i Kigali aho tutazi tutaranarenga akagari kacu ngo tugire aho tujya, ushiritse ubute ngo agiyeyo bakamuhoza muri genda uzagaruke, twaragowe ni yo mpamvu duhora mu nzara idashira kandi duhinga.’’
Iki kibazo abo mu murenge wa Cyato baherutse gusurwa na Guverineri w’intara y’Uburengerazuba Mukandasira Caritas barakimutuye, avuga ko iki kibazo kibabaje kandi abaturage bahagorewe, abasezeranya ubuvugizi kugira ngo boroherwe bajye bishyurwa batarinze kumarira amafaranga bajya i Kigali no mu mayira ayo batazabona, cyangwa bazabona ryarenze.
Musabyimana Elie, umukozi wa RDB ushinzwe guhuza pariki ya Nyungwe n’abaturage bayituriye yabwiye Imvaho Nshya ko aka kababaro k’abaturage bakumvise kandi biterwa n’imikorere y’ikigega cy’ingwate( special guarantee fund) kitegera abaturage mu karere, ariko ko basabye iki kigega kugira umukozi uhoraho mu turere dufite iki kibazo, kandi ko byakiriwe neza biri kwigwaho.
Yagize ati “Barababaye kandi natwe twarabibonye, kandi iriya mikorere ya kiriya kigega iduteranya n’abaturage, kuko babona ari twe tubarushya kandi atari byo, kandi ntitwakwemera ko abaturage batishyurwa kandi amafaranga tuba twayatanze. Tubaha amafaranga 5% y’ayo twinjiza buri mwaka kugira ngo bishyure ibyangijwe n’inyamaswa kuko zangiza byinshi, hari n’izikomeretsa abaturage.
Akomeza agaya iyo mikorere agira ati “Gusiragiza uwonewe nk’aho wamwegereye ngo umukemurire ikibazo twumva atari byo, twarabisabye kandi bishobora kuzakemuka kuko ari yo nzira yonyine yo guha serivisi nziza umuturage.’’
Iki kibazo kiri mu mirenge yose ikora kuri iri shyamba, abaturage n’abayobozi babo bakaba bakomeje gutaka, aho bavuga ko akarere kabo gakomeza kuvugwa ko ari ko gakennye cyane kandi abaturage bakora, bagaterwa ibihombo n’uku guhingira ubusa ntibanishyurwe kandi abagombye gukurikirana ibyabo ngo babishyure biteze imbere batamanuka ngo babegere bakabasiragiza mu mayira.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Yahawe akato azira gukundana n’ umuhungu w’ umwiraburaYahawe akato azira gukundana n’ umuhungu w’ umwirabura
Ibintu 10 bishobora gutuma umugore cyangwa umugabo aguca inyumaIbintu 10 bishobora gutuma umugore cyangwa umugabo aguca inyuma
-
4 January 2017 Iby’ingenzi wakurikiza mu gihe wifuza umukobwa mukundana
-
4 January 2017 Gasabo: Umusore yabenze umukobwa bitewe n’ imyitwarire mibi ya Nyirabukwe
-
3 January 2017 Ibibazo umusore ashobora kubaza umukobwa bigatuma ahita yifuza ko baryamana
-
2 January 2017 Ibimenyetso by’urukundo nyakuri ni ibihe?
-
31 December 2016 Imwe mu myitwarire idakwiye kurangwa hagati y’abakundana by’ukuri
-
29 December 2016 Dore ibimenyetso 10 byakwereka ko umukobwa akwiyumvamo
-
29 December 2016 Imitoma itangaje yakoreshejwe n’ abahanzi nyarwanda mu ndirimbo
-
28 December 2016 Ibyo ukwiye kwitondera mu gihe warakaje umukunzi wawe
-
27 December 2016 Ni irihe tandukaniro riri hagati y’urukundo n’imibonano mpuzabitsina?
-
26 December 2016 Ibintu ukwiye kwitondera ukora imibonano mpuzabitsina ku munsi wa mariage
-
26 December 2016 Intamwe 5 watera usaba ubucuti umukobwa muhuye bwambere
-
24 December 2016 Ibyabaye ku mugore uvugwa muri iyi nkuru bikwiye kubera isomo abakundana
-
22 December 2016 Ibimenyetso bikwereka ko umugore yajyeze ku ndunduro y’ibyishimo bye
-
21 December 2016 Uburyo wasomana n’umukunzi wawe ntazigere abyibagirwa
-
20 December 2016 Menya impamvu ujya urota uri gukora imibonano mpuzabitsina
-
15 December 2016 Umugore ashobora kuzinukwa imibonano bitewe n’ibi bikurikira
-
14 December 2016 Bimwe mu bintu abagabo banga urunuka kumvana abakunzi babo
-
8 December 2016 Ibimenyetso 10 byakwereka ko umukobwa akwiyumvamo
- 0 | 18


text:
Yabesi atakambira Imana ya Isirayeli ati “Icyampa ukampa umugisha rwose, ukāgura imbago yanjye kandi ukuboko kwawe kukabana nanjye, ukandinda ibyago ntibimbabaze.” Nuko Imana imuha ibyo yasabye. 1 Ingoma 4:10
Yabesi yakomokaga mu muryango wa Yuda, Bibiliya ikavuga ko yarushaga bene se icyubahiro. Icyakora ngo nyina yamwise Yabesi kuko yavuze ati ‘’Namubyaranye agahinda’’.
Yabesi hamwe n’amateka ye yafashe umwanya wo kwereka Imana icyerekezo cye cy’ubuzima. Aho kwakira uko abaye nk’uko benshi bikunze kubabaho, yibuka ko hari Imana ishobora byose harimo n’ibye.
Yatekereje ko Imana ibishatse yahindura amateka ye, aho gukomeza kumurebera muri ya sura y’uko nyina yamubyaranye agahinda, ahubwo amenya ko hari umubyeyi uruta bose, uhindura ibyanze guhinduka.
Arangije atakambira Imana, ayisaba ko yamwagurira imbago. Hari ibintu dukora ukagira ngo ntibifite icyo bivuze, ariko urebye ukuntu Yabesi yabigenje akabwiza Imana ukuri, yayibwiye mu mazina yabyo. Ayisaba umugisha, kwagurirwa imbago.
Ikintu gikomeye yasabye Imana ko ukuboko kwayo kwabana nawe. Hanyuma yinginga Imana ngo imufashe, imurinde ibyago bye kumubabaza.
Mu isi nubwo habamo byinshi ariko ubwo dufite Imana tubwira ikatwumva, nta mpamvu yo kwihererana ibitugoye cyane ko itwemerera kuyikoreza amaganya yacu. Ahubwo muri byose dutakambire Uwiteka kuko yemera kuza kubana natwe.
Ugize amahirwe Imana ikaguha ibi bintu bigera kuri bine aribyo
Umugisha
Kwagurirwa imbago
Ukuboko k’Uwiteka kukabana nawe
Imana ikakurinda kubabazwa n’ibyago
Ibi ubibonye waba ugiriye umugisha udasanzwe k’Uwiteka.
Ushobora kwibaza impamvu Yabesi atasabye ko Imana yamurinda ibyago ntibimugereho, ahubwo agasaba ngo Imana imurinde ntibimubabaze.
Ubusanzwe isi n’ibyago birabangikanye kuko biyibamo, ikindi amakuba n’ibyago by’umukiranutsi biba byinshi ariko Imana yatanze ubwishingizi buhoraho, kuko izajya imukiza muri byose.
Imana igufashe wowe usoma kugira ngo Imana yumve gusenga kwawe ikugirire nk’uko yagiriye Yabesi. Bibiliya ivuga ko Imana yamuhaye uko yasabye.
Imana yita ku bantu bayo, kandi iteka ihora yumva ibyo bayisaba, uyinginge nawe yumve gusenga kwawe uyu munsi.


text:
sam.
07
juil.
2012
ISOMO RYA MBERE
Isomo ryo mu gitabo cy’Umuhanuzi Hozeya (Hoz 14, 2-10)
2Israheli, garukira Uhoraho Imana yawe, kuko wayobejwe n’ibicumuro byawe. 3Garukira Uhoraho umubwire uti “Duhanagureho ibicumuro byose, maze wakire ikiri icyiza. Aho kugutura ibimasa ho ibitambo, tuzakwegurira amagambo avuye mu kanwa kacu. 4Ashuru ntizongera kudukiza ukundi, ntituzongera kugendera ku mafarasi, cyangwa ngo tubwire igikorwa cy’ibiganza byacu tuti ‘Uri Imana yacu !’ kuko ari wowe impfubyi zikesha kugirirwa impuhwe !”
5Nzabakiza ubugambanyi bwabo, mbakunde mbikuye ku mutima, kandi sinzongera kubarakarira ukundi. 6Israheli nzayimerera nk’ikime, irabye indabyo nk’iza lisi, kandi ishore imizi nk’ibiti byo muri Libani. 7Imicwira yayo izasagamba, ubwiza bwayo bumere nk’ubw’umuzeti, n’impumuro yayo imere nk’iya Libani. 8Bazagaruka bature mu gicucu cyanjye, bongere bashibuke nk’ingano, barabye indabyo nk’umuzabibu, kandi ube ikirangirire nka divayi yo muri Libani. 9Efurayimu izavuga iti “Ndacyahuriye he n’ibigirwamana !”Ni koko ndayumva kandi nkayitaho, meze nk’umuzonobari utohagiye, ni jyewe ukesha umusaruro. 10Ni nde muhanga ngo yumve ibyo bintu, cyangwa se umunyabwenge ngo abimenye ? Inzira z’Uhoraho ziraboneye zikagenderwamo n’intungane, naho abahemu bakaziteshuka.
ZABURI (Zab 51 (50), 3-4, 8-9, 12-13, 14.17)
Inyik/ Nyagasani, akanwa kanjye kazatangaza ibisingizo byawe.
Mana yanjye, ngirira imbabazi ukurikije ineza yawe;
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Naho wowe ukunda umuntu utaryarya,
maze ubushishozi ukabunyigishiriza mu mutima wanjye.
Ntera icyuhagiro nkire ubwandu bwose,
unyuhagire, maze nererane kurusha amasimbi.
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge.
Ahubwo mpa kwishimira ko nakijijwe,
kandi unkomezemo umutima wuje ineza.
Nyagasani, bumbura umunwa wanjye,
maze akanwa kanjye gatangaze ibisingizo byawe.
IBANGONDIRIMBO RIBANZIRIZA IVANJILI (Yh 16, 13)
Alleluya Alleluya
Nyagasani, duhe Roho nyir’ukuri, maze atuyobore mu kuri kose.
Alleluya
IVANJILI
+ Matayo (Mt 10, 16-23)
Muri icyo gihe, Yezu yabwiye Intumwa cumi n’ebyiri ati 16“Dore mbohereje nk’intama mu birura; murabe rero inyaryenge nk’inzoka, mube n’intaryarya nk’inuma. 17Muritondere abantu kuko bazabagabiza inkiko zabo, kandi bakabakubitira mu masengero yabo. 18Bazabajyana imbere y’abatware n’abami ari jye muzira, kugira ngo mumbere abagabo mu maso yabo n’imbere y’abanyamahanga. 19Igihe rero bazabagabiza inkiko, ntimuzakurwe umutima n’ibyo muzavuga n’uburyo muzabivuga; icyo muzavuga muzakibona icyo gihe, 20kuko atari mwe muzavuga, ahubwo ni Roho sa So uzabavugiramo. 21Umuvandimwe azatanga uwo bava inda imwe ngo bamwice, umubyeyi n’umwana we bibe uko; bazahinduka abababyaye, babicishe. 22Muzangwa na bose muzira izina ryanjye, ariko uzakomera kugeza ku ndunduro, uwo ni we uzarokoka. 23Nibabahiga mu mugi uyu n’uyu, muhungire mu wundi. Ndababwira ukuri : Ntimuzarinda guhetura imigi yose ya Israheli, Umwana w’umuntu ataraza.


text:
Kuri uyu wa kane tariki 16 Kamena 2016, abayobozi n’abanyeshuri b’ishuri rya APADE bibutse abari abarezi n’abanyeshuri baryo bishwe muri Jenoside yakorewe Abatutsi muri Mata 1994, ubuyobozi bw’ikigo buvuga ko iki gikorwa kibabera umwanya mwiza wo kwereka abanyeshuri ukuri kuri Jenoside yakorewe Abatutsi.
Iki gikorwa cyatangijwe n’urugendo rwakozwe n’abanyeshuri ndetse n’abatumirwa bari baje kwifatanya n’ikigo cya APADE muri uyu muhango wo kwibuka.
Abanyeshuri bacitse ku icumu bibumbiye mu muryango w’abanyeshuri bacitse ku icumu rya Jenoside(AERG), babwiye Makuruki.rw ko iki gikorwa kibasubiza icyizere cyo gukomeza kubaho ndetse no kubera urugero amahanga.
Nshimyumukiza Emile uhagarariye abandi muri AERG y’iri shuri yagize ati:”Iki gikorwa kiratwubaka kidusubiza icyizere cyo kubaho ntituzatererane ababyeyi bacu kandi tukanereka amahanga ko igihugu cyacu cyahindutse, abantu bose barangana kuko ubu twese turi umwe bigatuma tubera amahanga urugero.”
Gatoya David, umuyobozi w’iki kigo yashimangiye ko iki gikorwa cyo kwibuka inzirakarengane zishwe muri Jenoside gifasha abana bakiri bato kumenya ukuri kw’ibyabaye muri Jenoside.
Ati:”Ibi bidufasha kuzirikana ibyabaye kugira ngo bitazongera, ibyabaye byarabaye ariko abasigaye tugomba gusigasira igihugu cyacu. Abakoze Jenoside n’ubu baracyayikora hariya hanze y’u Rwanda, muzi ibyo birirwa bavuga iyo rero abana babisomye bashobora kugwa mu bishuko, n’iyo mpamvu duhozaho tukabigisha bagakura bakundana byose bica mu kwibuka ibyabaye tukabereka ukuri kuko hari n’ababa bafite ababyeyi bagifite ingengabitekerezo ya Jenoside n’ubwo nta bo tuzi ariko nanone byashoboka ko bahari.”
Iki kigo cyatangiye mu mwaka wa 1987 gitangirana n’amashuri abanza gusa nyuma mu mwaka wa 1991 kiza gutangiza n’amashuri yisumbuye.
Ubuyobozi bwemeza ko bumaze kumenya abantu 10 bapfuye muri Jenoside babarizwaga mu kigo cyabo nk’abakozi cyangwa abanyeshuri.
APADE ni ishuri ry’ababyeyi b’Abadivantisite b’umunsi wa karindwi, rikaba rifite abanyeshuri basaga igihumbi na Magana ane(1,400) barimo abiga mu ishuri ry’inshuke, abanza ndetse n’ayisumbuye.


text:
Rulindo: Umuturage ushaka gukira vuba agane Sacco. Bosenibamwe Aimee
Umuturage ushaka gukira vuba abishatse yagana za Sacco. Aya ni amagambo yavuzwe n’umuyobozi w’intara y’amajyaruguru, Bosenibamwe Aimee, ubwo yari yitabiriye ibirori byo gutaha inyubako nshya za Sacco,Murambi na Masoro tariki 14/3/2013. Abaturage bo muri iyi mirenge yombi, ngo basanga kuba barabashije kwiyubakira inzu nziza zo gukoreramo na za Sacco zabo. Ngo basanga ari ibyo kwishimira ,bakavuga kandi ko ibyiza byose bamaze kugeraho babikesha... Read More


text:
Ku muntu utarasomanaho na rimwe yumva gusomana bigoye, Ariko kandi ni byo. Gusoma umugore, umukobwa, umuhungu cyangwa umugabo bwa mbere ntibyoroshe. Kubibona mu mashusho biroroshye ariko kubishyira mu bikorwa ni ikindi kibazo.
Aha twaguhitiyemo uburyo wakwitwara mu buryo bwo gusomana.
1.Ntabwo ugomba gusoma umukunzi wawe gusa ari uko mugiye guhuza igitsina. Gusomana bigomba gukorwa buri gihe nk’ikimenyetso cy’urukundo mufitanye.
2.Kugira ngo utigora mu gusomana, wikwishyiramo ibitekerezo byinshi byo gusomana nka kanaka wabonye cyangwa wumvise. Soma umukunzi wawe mu buryo busanzwe kandi bworoshye umwereka ko umukunze.
3.Mbere y’uko usoma umukunzi wawe cyangwa undi muntu ugomba kumenya niba abishaka. Ushobora kubimusaba cyangwa ukareba ibimenyetso byerekana ko agushaka nko kuba arimo kukwegera cyane cyangwa akumwenyurira k’uburyo ubona ko agukunze.
4.Ntugatamire umunwa wose w’umukunzi wawe. Abagore ntibakunda umuntu ubasoma ku buryo iminwa itoha cyane.
5.Ntugakomeze iminwa yawe. Jya ureka iminwa yorohe. Ntugafunge iminwa yawe. Ugusoma agomba kumva iminwa yawe yoroshye, yirekuye kandi ishimishije, imutegereje.
6.Abagore benshi bakunze gusomwa banakorwa mu misatsi. Ntukibagirwe gukora mu misatsi y’umugore wawe cyangwa undi mukunzi.
7.Ntabwo ari ngombwa ko ukoresha ururimi kugira ngo gusomana biryohe. Gusomana kwinshi kuryoha ntigukoresha ururimi. Gukoresha ururimi(French Kiss) biraryoha ariko iyo umuntu abisobanukiwe neza. Niba utabisobanukiwe, byihorere gusomesha iminwa biraryoha na byo.
8.Iyo umaze kumenyerana n’umukunzi wawe ushobora kugerageza uburyo bwo gusomana bwabashimisha.
9.Ntugasuzugure gusomana. Ni ubryo bwo kuvuga ibyo udashobora kwatuza amagambo! Kumubwira ko umukunda kandi ko wifuza ko muba umwe. Abagabo benshi babona ko gusomana ari inzira ifite aho ibaganisha-ku gitsina. Ni byiza kubaha gusoma ukabikora ubikunze, iyo umugore abibonye ashobora kugusaba ko mujya mu yindi ntera.
10.Ni byiza gusomana uhumirije.Ushobora gutangira gusomana ureba ariko iyo iminwa imaze gukoranaho ni byiza gufunga amaso kuko bituma wibagirwa byose ugatekereza gusa ku gikorwa cyo gusomana. Abantu bakunze kuvuga ko niba umugabo arimo kugusoma areba ataba akwitayeho. Ni byo. Nuramuka urimo gusomana n’umuntu ukabona arakanuye uzamenye ko utamuba mu mutima!
11.Mbese urashaka ko agusoma? Mwegere. Umusekere, umurebe mu maso aho kureba hirya cyangwa hasi. Wikwipfumbata ahubwo irekure. Ugomba kwerekana ibimenyetso by’uko ushaka ko agusoma .Ku bagore, niba wifuza ko umugabo agusoma ugomba kwicara umwegereye kandi umureba. Niba muhagaze ntugomba kumutera umugongo. Ahubwo uramwegera ukamureba mu maso! Ushobora kumusaba ko agufungira neza iherena cyangwa akurebera niba urunigi rwawe rufunze neza! Kugira ngo abikore bisaba ko akuzengurutsa amaboko icyo gihe uhita umureba mu maso uteretse amaso ukamuhamagara mu izina n’akajwi koroshye. Ntiyabura kugusoma.
12.Gusomana n’igitsina. Iyo musomanye cyane hari igihe muba mwumva mushatse kujya ku yindi ntera. Si byiza ko mujya mu yindi ntera mutabyiteguye kubera ingaruka ziterwa no guhuza ibitsina bitateguwe. Ni byiza guhitamo gusomanira ahantu byatuma mudashobora guhuza ibitsina nko mu busitani bwa rusange cyangwa muri film. Gusomana mwicaye ku buriri akenshi bivamo guhuza igitsina.
13.Gira isuku! Ugomba koza mu kanwa kandi ukaba uhumura neza!


text:
Kwitinya no kutamenya amahirwe bidindiza iterambere ry’urubyiruko
Abakuriye urubyiruko baravuga ko kuba urwinshi muri rwo rudatinyuka kwaka inguzanyo zo gukora imishinga, bituma rudindira kandi rwagakwiriye kuzamukira ku mahirwe rwashyiriweho.
Urubyiruko rushinjwa uburangare bwo kutamenya amahirwe yo kwisunga ikigega cy’ingwate ’BDF’ ngo bahabwe inguzanyo n’ibigo by’imari, bityo bakore imishinga y’iterambere ibavana mu bukene n’ubushomeri benshi barimo.
Mu kwizihiza umunsi mpuzamahanga w’urubyiruko, tariki 12 Kanama 2016, urubyiruko rwo mu Karere ka Kamonyi rwasobanuriwe amahirwe rufite mu kwihangira umurimo nk’inzira irukura mu bukene, ariko rwo rukagaragaza ko hakiri imbogamizi y’imyumvire ikiri hasi kuri bamwe.
Urubyiruko rwatse inguzanyo mu bigo by’imari, BDF ibishingira kugera kuri 75% by’ingwate y’inguzanyo batse.
Kakwezi Sylvie, umukozi ushinzwe imishinga muri BDF, atangaza ko hari n’amahirwe yo kugurirwa ibikoresho ku rubyiruko rurangije kwiga imyuga.
Ati “Hari gahunda nziza ku rubyiruko yo kugurira ibikoresho abize imyuga. Tubagurira ibikoresho binyuze muri SACCO. Ayo mafaranga BDF yishyuraho ½ andi ukayiyishyurira ushyizeho n’inyungu ya 15%.”
Twagirimana Maurice, ukuriye urubyiruko mu Murenge wa Mugina, avuga ko nk’umurenge uherereye mu gice cy’icyaro, urubyiruko rwaho rugerageza kwiteza imbere rwifashishije imirimo ihaboneka, cyane nk’ubuhinzi n’ubucuruzi. Cyakora ngo bafite amakuru make ku mikorere ya BDF, kandi nta shuri ry’imyuga rirangwa mu murenge wabo.
Mukunziwimana Ignace wiga imyuga nyuma y’uko arangije amashuri yisumbuye, avuga ko urubyiruko rwinshi rufite ikibazo cy’imyumvire yo kutamenya akamaro ko kwiga imyuga kandi ari yo nzira yo kwihangira imirimo byoroshye.
Aragira ati “Naho waba urangije kaminuza, waza ugashaka n’umwuga wiga ukabona icyo ukora. Kuko umurimo ntujya uba mubi utunze nyirawo.”
Rebero David, Umuhuzabikorwa Wungirije w’Inama y’Igihugu y’Urubyiruko mu Karere ka Kamonyi, yibukije urubyiruko ko ari bo mbaraga z’igihugu kandi ko ari bo bafite igihe kirekire cyo kubaho, bityo bakaba bagomba kubyaza umusaruro amahirwe bafite.


text:
Yaherukaga gukora ibitaramo byagutse no kuvugwa cyane mu muziki mu mwaka wa 2013 no mu ntangiriro za 2014, nyuma y’aho yahise aceceka ku buryo bitapfa koroha kumubona yatumiwe mu gitaramo cyangwa yasohoye indirimbo nk’uko byari bisanzwe.
Nubwo hari hashize igihe kinini, Dominic Nic Ashimwe arahamya ko igitaramo ari gutegura mu Ukuboza kizaryohera abazacyitabira, anongera gushimangira ko kwinjira ari ubuntu nk’uko bisanzwe mu bitaramo ategura.
Mu kiganiro na IGIHE, Dominic wamaze no gutangaza ko amazina ye yo mu buhanzi azajya ayo yahawe n’ababyeyi yose “Dominic Nic Ashimwe”, yavuze ko muri iki gitaramo hazagaragara impano nshya z’abasore yahamije ko bahagurukijwe n’Imana muri iyi minsi ngo baheshe umugisha abatuye isi.
Yagize ati “Ni igitaramo kizaba kimeze neza kizagaragaramo n’abandi baririmbyi abantu benshi batazi ariko baririmba neza. Hari uwitwa Bosco Niyonshuti n’undi witwa Clever Tuyizere. Ni abasore Imana ihagurukije muri iki gihe ngo bafatanye natwe gukora uyu murimo mwiza wo gutangaza inkuru nziza z’iby’Ubwami bw’Imana ku batuye isi. Kuzabana nabo sinarebye ku ngano y’umubare w’ababazi ahubwo mu nshuro zitari nke nababonye nkumva n’indirimbo zabo, ni bimwe mu byatumye nubaha mpa n’agaciro impano y’Imana ibarimo.”
Uyu muririmbyi yakomeje yizeza abantu ko gahunda z’igitaramo cye ziri gutegurwa neza, ari naho ahera ahamagarira abakunda kuramya Imana bose kuzaza kubana na we mu gitaramo ahamya ko abazacyitabira bazaryoherwa.
Ati “Uretse kwitegura neza uko dushoboye, turi no gusenga twinginga Imana kuzatubera umuyobozi mukuru muri byose, no kuzaduha ibihe byiza bidasanzwe. Ndacyafitiye icyizere Imana yacu ko izabikora neza nshingiye kubyo yagiye inkorera no mu bindi bitaramo nakoze.”
Yagendeye kuki ahitamo abahanzi bataramenyekana?
Dominic Nic Ashimwe yavuze ko ari byiza ko uwagize icyo amenya adakwiye kucyihererana kuko ngo asanga atari umuco mwiza wa Gikiristu mu gihe mwese mukora umurimo umwe udaharanira izindi nyungu uretse iz’Ubwami bw’Imana.
Ati “Bimbaho kenshi gutekereza ikintu cyiza nakora kizasigara kigirira akamaro abantu benshi ubwo nzaba ntakiriho. Birakwiye ko nugira utanga, nuronka usangira n’utaronse, niwiga ukamenya menyesha abandi. Mbona rero nta mpamvu yambuza gufatanya na bagenzi banjye dukora umurimo umwe kandi twese uwo turamya ari umwe n’inyungu duharanira ari iz’uko inkuru z’Ubwami bw’Imana zigera hose ku isi binyuze mu ndirimbo dukora.”
Yongeyeho ati “Igihe kizagera Imana yisubize uyu mwuka mpumeka nsezere ku isi, cyangwa se ningira umugisha wo kurama, imyaka y’izabukuru ubwayo hari igihe itazanyemerera gukomeza gukora nkuko nkora ubu. Icyo gihe rero hasigara hakora abo weretse uko uyu murimo wa Data ashaka ko ukorwa, hanyuma nabo bakazereka abandi gutyo gutyo.”
Yavuze ko iki gitaramo “The Victory Gospel Concert” gifite intego izibanda ku mirongo migari itatu igira iti “Ndashima umusaraba, Ndashima ya mva nziza, ariko cyane cyane Ndashima Umwami Yesu”
Dominic Nic abisobanura agira ati “Iyi ni imirongo yuzuzanya kuko igaragaza urugendo Yesu yaciyemo kugira ngo agere ku nsinzi tuvuga uyu munsi ari nayo nitiriye album nshya “The Victory” hanyuma twe tugasoza tuvuga ko nubwo dushima umusaraba n’imva ye, ariko uwo dushima cyane ni nyiri igikorwa ari we Umwami Yesu Kristo; kuko yaba umusaraba wagize agaciro kuko Yesu yawubambweho ndetse n’imva igira agaciro kuko Yesu yayihambwemo ariko birangira byose Umwami Yesu azutse ubu ni muzima. Niyo mpamvu ari we dushima cyane. Iyi mirongo migari itatu rero niyo tuzagenderaho muri iki gitaramo ndetse tukazanayambukana mu kindi nzakora umwaka utaha wa 2017 ubwo nzaba noneho nshyira hanze album nshya.”
Dominic Nic Ashimwe yasoje atumira abantu muri iki gitaramo “The Victory Worship Concert” kizaba ku cyumweru tariki ya 11 Ukuboza 2016 kikazabera Kicukiro ahitwa kuri New Life Bible Church guhera sakumi zuzuye kugeza samoya n’igice (16h00 – 19h30). Kwinjira ni ubuntu.
Indirimbo zimwe avuga ko ziri ku rutonde rw’izizaririmbwa muri iki gitaramo harimo izamenyekanye mu myaka ya 2009, 2010 na 2011 nka Arikumwe natwe, Nemerewe kwinjira, Uwiteka ashimwe, Imana ntihinduka hamwe n’izindi zizagaragara kuri Album ye nshya, zirimo iyo yise Ndishimye, Azanyibuka n’izindi.
Indirimbo “Ndishimye” iri kuri album nshya ari gutegura, nayo azayiririmba mu gitaramo


text:
Karongi: kudakorera hamwe nibyo byatumye batesa imihigo
Perezida wa Njyanama ya karongi Nsanzabaganwa Emile aganira n’abari mu mwiherero
Ubuyobozi bw’akarere ka Karongi, abajyanama n’abafatanyabikorwa mu mwiherero w’iminsi ibiri bakoreraga Rubavu, basanze kudakorera hamwe ariyo ntandaro yo kutesa imihigo.
Umuyobozi w’akarere ka Karongi Francois Ndayisaba avuga ko icyatumye imihigo itagenda neza bakaza ku mwanya wa 29 mu mihigo ya 2014-2015 ari imikoranire itaragenze neza bigatuma uwari umuyobozi w’akarere Kayumba Bernard ava mu mirimo naho abasigaye bagacika integer yo gukora ibyo bashinzwe.
Umuyobozi w’akarere ka Karongi Francois Ndayisaba(uwambaye ishati y’umweru) yumva ibitekerezo by’abajyanama
“habaye imikoranire hagati ya nyobozi itarumvikanye bigatuma umuyobozi ‘akarere yegura ndetse n’abasigaye bagira ikibazo, akarere karangwa n’amatiku. Ubu icyo dukuye mu mwiherero tugomba gushyira hamwe tugatahiriza umugozi umwe tukareba igiteza imbere umuturage.â€
Vedaste Kuzabaganwa ni umunyamabanga nshingwabikorwa w’umurenge wa Murundi witabiriye umwiherero, avuga ko icyangije imihigo y’akarere ka Karongi harimo guhiga ibikorwa bidafitiwe amafaranga bikadindira.
Bamwe mu bajyanama n’abakozi b’akarere ka Karongi mu mwiherero Rubavu
“inkingi y’ubukungu niyo igira amanota menshi, ibikorwa remezo ntibyakozwe ngo birangire igihe, bituma dusubira inyuma, ubwisungane mu kwivuza ntitwageze ijana ku ijana, gusa twizera ko ingamba twafashe zizatuma bikosoka.â€
Kuzabaganwa avuga ko zimwe mu ngamba zizatuma bashobora kwesa imihigo no gusubirana umwanya bahozeho ari ugutangira ibikorwa by’imihigo kare, kwishyura ubwisungane mu kwivuza bigakorerwa kuri konti, umuturage akizera ko amafaranga yishyuye agera aho ateganyirijwe.
Abari mu mwiherero bakaba bafashe imyanzuro igaragaza ko umuyobozi uzajya atubahiriza inshingano ze azajya asimbuzwa, naho uzajya agira munsi 60% mu mihigo azajya afatirwa ibyemezo, naho imihigo yo mu bukungu isaba amafaranga ngo izajya ikorwa kare ku buryo mu kwezi ku Kuboza imwe mu mihigo igomba kuzajya iba igeze kuri 70%.


text:
Ku wa 28 Nyakanga 2016 ni bwo ku Cyicaro cy’Intara y’Iburengerazuba ihuriro ry’abagore b’abayobozi bakuru ndetse n’abagore bari mu buyobozi bukuru mu Rwanda, Unity Club, rifatanyije na Komisiyo y’Ubumwe n’Ubwiyunge berekanye ubushakashatsi bwakozwe muri 2015 harebwa uburyo Abanyarwanda babanye ndetse no kwimakaza gahunda ya "Ndi Umunyarwanda"
Ubwo bushakashatsi bugaragaza ko Akarere ka Rutsiro kabimburira utundi twose mu gihugu ku kigero cya 98%.
Iyamuremye Regine, Umunyamabanga Nshingwabikorwa wa Unity Club, avuga bishimishije kuba Rutsiro iza ku isonga.
Agira ati ”Nyuma y’ubushakashatsi twakoze dufatanyije na Komisiyo y’Ubumwe n’Ubwiyunge tureba uko kwimakaza ubumwe n’ubwiyunge mu gihugu cyose bihagaze twasanze Rutsiro iza imbere. Ni byiza, ni ibintu byo kwishimira kuko twasanze abaturage baho baramenye gahunda ya ’Ndi Umunyarwanda’”
Yakomeje anibutsa ubuyobozi bwa Rutsiro kuzakomereza ku gipimo bagezeho bakagera no ku ijana ku ijana.
Ayinkamiye Emerence, uyobora Akarere ka Rutsiro, yavuze ko kuba abaturage ba Rutsiro bafite ibipimo byiza ari ibyo kwishimira ariko na none ngo nk’ubuyobozi bagomba gukomeza gukora ubukangurambaga kigira ngo batazasubira inyuma.
Ati ”Abaturage bacu bagaragaje ko bateye imbere mu myumvire mu kwimakaza ubumwe n’ubwiyunge. Ni yo mpamvu abayobozi kuva ku mudugudu kugeza ku karere tugomba kwegera abaturage turushaho kubigisha ubumwe n’ubwiyunge kugira ngo ntituzasubire inyuma.”
Akarere ka Rubavu kaza inyuma mu gihugu ku kigero cya 85% naho Kirehe ikaza imbere mu burasirazuba, Musanze mu majyaruguru, Kamonyi mu Majyepfo na Nyarugenge mu Mujyi wa Kigali.
Mu Rwanda muri rusange, ikigero cy’ubumwe n’ubwiyunge cyari kigeze kuri 92.5% muri 2015 ubwo hakorwaga ubushakashatsi buheruka kivuye kuri 82.3% mu mwaka wa 2010.


text:
Ruhango: Abafatanyabikorwa barasabwa gukora igenamigambi rinogeye abaturage
Mu nama nyunguranabitekerezo yahuje bamwe mu bakozi b’akarere ka Ruhango tariki ya 21/07/2015, n’imiryango mpuzamahanga 21 itegamiye kuri leta ikorera muri aka karere, Twagirimana More...
Nyamagabe: Abaturage barishimira ko bagira uruhare mu kureba aho iterambere ry’igihugu cyabo rigeze
Abaturage barishimira ko basigaye bagira uruhare mu mihigo, bareba aho iterambere ry’igihugu cyo rigeze, nk’iyo bamurikiwe imihigo y’uduce batuyemo bakibonera ibyo bahize ko byagezweho. Kuri More...
Ngororero : Ngo igenamigambi ridateguwe neza ngo niryo rituma bimwe mu bikorwa bitagera ku ntego
Ahantu nyaburanga ku mukore wa rwabugiri naho haradindiye Bamwe mu baturage bo mu karere ka Ngororero bavuga ko kuba hari ibikorwa cyane cyane ibikorwaremezo byubakwa n’akarere bigatwara akayabo ariko ntibigere More...


text:
Aba bose batsindiye ibi bihembo, bemeza ko bamenye iby’iyi poromosiyo binyuze mu butumwa bwagiye butambuka ahantu hanyuranye, haba ku maradiyo, Televiziyo n’ahandi.
Ntwari ahamya ko yamenye ibijyanye na poromosiyo ya Ba Miliyoneri binyuze kuri televiziyo na radyio aho bavugaga ko Tigo yazanye poromosiyo aho umuntu akanda *155# cyangwa agahamagara kuri 155, akiyandikisha mu banyamahirwe batsindira amafaranga buri munsi. Ntakirutimana nawe ntajya kure y’ibyo mugenzi we kuko yabimenye abyumvise kuri radiyo. Kuva ako kanya ngo yahise atangira gukina anaba umunyamahirwe muri iyi tombola.
Mwabyakiriye mute bakimara kubahamagara kuri televiziyo bababwira ko mwatsindiye miliyoni?
Ntwari yagize ati "Bampamagaye ndi kwa mukuru wanjye hari ahantu mvuye nanyagiwe cyane, ngiye kumva numva barampamagaye mba mvugije induru cyane abantu bose bibaza icyo mbaye. Kubyemera byarangoye ku buryo ijoro narimaze nkibaza niba ari byo koko, nabashije gusinzira amasaha abiri gusa.
Nakirutimana we yagize ati "Njye narimvuye ku kazi, barabanza barampamagara ubwa mbere sinabitaba, bampamagaye ubwa kabiri nditaba bahita bambwira ko natsindiye miliyoni. Narishimye cyane ku buryo nirutse nterura buri wese kubera ibyishimo."
Dusabumuremyi yunzemo agira ati "Bampamagaye ndi mu nama y’ ubukwe, bibanza kunyobera sinabyemera bitewe n’uko nari maze iminsi ibiri yonyine nkinnye muri poromosiyo ya Ba Miliyoneri. Narishimye cyane ariko sinabasha kugaragaza ibyishimo byanjye nkuko nabyifuzaga kuko nari ndi kumwe n’abantu bakuze."
Murateganya gukoresha iki aya mafaranga? Ni iki agiye guhindura mu buzima bwanyu?
Ntwari avuga ko ari bwo akirangiza kwiga amashuri yisumbuye, bityo ngo agiye gukoresha aya mafaranga mu gusana inzu ye yari yarasenyutse ndetse ngo anateganya kuyashakamo ikindi kibanza cyizamufasha gukomeza kwiteza imbere.
Ntakirutimana we avuga ko agiye gukoresha aya mafaranga aguramo ikibanza cyo kuzubakamo mu gihe kizaza. Dusabumuremyi we yemeza ko aya mafaranga azamufasha kugura inka yiyongera ku yindi yari yoroye, mu rwego guteza imbere ubvworozi bwe.